Kaozeadenn Implijer:Baleer - Wikipedia\nSalud, Baleer, Un degemer c'hwek a roomp dit war ar Wikipedia e brezhoneg\nDemat, Baleer. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nBenoni 19 Meu 2007 da 00:03 (UTC)[respont]\n1 Gwereg Iañ\n2 Coragyps atratus\n4.2 Diwar-benn da ginnig\n8 Geriadur brezhoneg An Here\nGwereg Iañ[kemmañ ar vammenn]\nMa sellfes ouzh ar pennadoù a zo er rummad:mojennoù Hellaz (hep menegiñ re ar rummad:Inizi Bro-Skos hag un 20 all bennak), e welfes e vez lakaet, er wikipedia-mañ evel er re all, an anvioù (tud pe broioù, kêrioù, inizi, ha me 'oar) hag an troidigezhioù anezhañ e deroù pep pennad. Skouerioù: Ìle, Herakles, Ras Nouadhibou. A galon. Bianchi-Bihan 9 C'hwe 2009 da 12:31 (UTC)[respont]\nGwir eo ne 'm boa ket sellet doc'h ar pennadoù-se. Me a gave genin ne oa ket dav lakaat ar seurt troidigezh-se e razh ar pennadoù, dre ma vez kavet er rubrikenn "E yezhoù all" c'hoazh. Graet e vez mod-se evit an holl anvioù divoutin neuze ? N'eo ket anat din gouiet betek peseurt poent monet, rak anavezetoc'h eo ar galleg eget ar brezhoneg evit ar lodenn vrasañ ag ar vrezhonegerion. Baleer 9 C'hwe 2009 da 14:01 (UTC)[respont]\nN'eus forzh. N'haller ket anavezout ar boazioù kozh pa zegouezher a nevez, mat e vez kemm anezho a-wechoù, met ur boaz mat eo hennezh a gavan. Bianchi-Bihan 9 C'hwe 2009 da 14:07 (UTC)[respont]\nN'ouian ket hag-eñ eo gwelloc'h an doare-se just a-walc'h. Klasket e vez e galleg pa ne vez anavezet nemet an anv gallek, 'm eus aon. Hag evit tremen d'ur yezh arall emañ ar gwikiliammoù. Drol e kavan menegiñ ar galleg atav pa vez klasket titouroù e brezhoneg. Baleer 9 C'hwe 2009 da 14:18 (UTC)[respont]\n*Evit kemm an doare ober, gra da ginnigoù d'an holl en davarn: estroc'h 'vidon zo er vroig-mañ.\n*Setu ma zamm ali: liesyezhek eo ar bed, ha n'eo ket brezhonek hepken. A-wechoù e vez arabek an anvioù, hag e Breizh e c'hoarvez e vijent e galleg: L'Hermitage, Waroc'h, e-touez re all. Ne vir ket a sevel pennadoù brezhonek db anvioù gallek (Pierre, Jean) pe saoznek ( John, James, ), pe spagnolek (San Pedro), evel e kement gwikipedia zo.\n*Ur skouer (etre nouspet kantmil all ) eus pet stumm a roer d'un anv er wiki saoznek: []. A galon. Bianchi-Bihan 9 C'hwe 2009 da 16:46 (UTC)[respont]\nNend on ket é stourmiñ evit ma ne vehe nemet ar brezhoneg er bed pe àr Wikipedia, tamm erbet. Mat eo menegiñ ar ger er yezh orin, e ne vern peseurt yezh e vehe, a soñj din. Hogen, souezhet e vehen é teskiñ e vehe gallek gwrizienn ar ger Waroc'h, Waroch, pe Warok, evel ma vez kavet a-wezhioù. Poellek eo lakaat hec'h anv gallek d'ur rouanez c'hall evel Frédégonde, hag hec'h anv e latin, Fredegundis, ivez, pa ne veze ket komzet galleg c'hoazh en amzer-se. Mes emichañs n'eo ket pal Gwikipedia bout ur geriadur liesyezhek. Baleer 9 C'hwe 2009 da 18:11 (UTC)[respont]\nD'am soñj eo skrivet sklaer eo Waroc'h ur stumm skrivet gallek, deuet diwar an anv brezhonek Wereg, pe Gwereg. Sur eo n'eo ket koshoc'h eget ar XVIIvet kantved! N'eus ket pell c'hoazh e oa ur paotr Caradec er gazetenn Libération a felle dezhañ skrivañ e anv Caradec'h.\nEvit Frédégonde eo un afer all: kalz anvioù frankek zo bet gallekaet, pell war-lerc'h marv ar frankeg, evel hini Clovis, Clotilde. N'eo ket ret dimp mont da heul ar c'hiz-se. Gwelout: Rummad:anvioù-badez frankek. A galon. Bianchi-Bihan 9 C'hwe 2009 da 18:25 (UTC)[respont]\n'M eus aon e c'hellehe bout an talbut-mañ difin. Ne vimp ket lakaet a-du sur a-awalc'h. Pa 'm bo amzer klaskin goulenn soñj an implijerion arall en Davarn, marse. Ne gavan ket eo Waroc'h gallek-tre, rak n'eo ket ar c'h ur lizherenn c'hallek. Troet e vez da ch e galleg peurliesañ. Ne 'm eus ket klevet komz ag istor ar paotr Caradec, mes ma fell dezhoñ sinañ e doare-mañ-doare, e afer an hini eo, a soñj din. Estroc'h evit anvioù frankek ' zo bet gallekaet. Jean-Sébatien Bach ivez, da skouer. An anvioù divoutin, evel an anvioù boutin, ne chomont ket digemm atav. Gwezh-a-vez e kemmont goustatoc'h zoken. E-mod-se emañ evit ar brezhoneg ivez, a gav din. Baleer 9 C'hwe 2009 da 19:58 (UTC)[respont]\nGwir a lerez : n'eo ket gallek an anv Waroc'h, ha ma n'eo ket sklaer e vo sklaeraet. Met n'eus nemet e galleg e vez graet gant ar stumm brizhvrezhonek-se. Bianchi-Bihan 9 C'hwe 2009 da 23:51 (UTC)[respont]\nCoragyps atratus[kemmañ ar vammenn]\nSalud deoc'h, Setu m'emaon o paouez kregiñ er pennad diwar-benn Coragyps atratus. M'ho peus c'hoant da deuler ur sell... A galon.--Prieladkozh (kaozeal) 1 Mae 2015 da 10:17 (UTC)[respont]\nUrubued[kemmañ ar vammenn]\nGwelet em eus ho poa krouet ar pajennoù Coragyps atratus, Cathartes aura ha Cathartes burrovianus hag ho poa kemmet urubu. Perak ne rit ket gant an anvioù a gaver war TermOfis, pa ne gaver anv all ebet e brezhoneg ? Marteze e vefe mat gwelet en em lakaat a-du gant Trec'hlid mitonet (kaozeal) ivez, rak adlakaet en deus an anvioù-se war ar bajenn Cathartes. Baleer 28 Eos 2015 da 00:50 (UTC)[respont]\nDemat deoc'h ivez, Gwelet ho peus em boa krouet ar bajenn Coragyps atratus (ha Cathartes aura, Cathartes burrovianus da-heul), pezh am boa skrivet deoc'h d'ar 1añ a viz Mae kement ha kenlabourat ganeoc'h... Perak n'em boa ket graet gant an anvioù a gaver war dTermofis, emezit-hu ? Poellekoc'h em boa kavet kregiñ gant an anvioù skiantel eget fiziout en dave nemetañ am boa kavet d'ar c'houlz-se, ken aes ha tra. N'em eus takenn da rebech da dud a-vicher Ofis Publik ar Brezhoneg, met traoù iskis a gaver war dTermofis a-wechoù, evel skoul Reünion e-lec'h skoul ar Reünion da skouer... Ma kav deoc'h ez eo fizius a-walc'h ar gerioù urubu du, urubu penn ruz hag urubu penn melen, grit gante hardizh, ne ran ket forzh : bremañ ne deuan ket ken alies-se amañ ha se zo kaoz ne oan ket kroget gant ar pennad Cathartes melambrotus. Ne fell ket din lâret tra diwar-benn doareoù an implijer Trec'hlid mitonet... Kalon vat deoc'h.--Prieladkozh (kaozeal) 28 Eos 2015 da 07:54 (UTC)[respont]\nSavet em boa ma goulenn pa 'm boa gwelet ho kerig. Pell a oa ne oan ket deuet amañ, evel a gomprenoc'h. Hag ho tigarez ma ne oa ket avizet mat ma c'huzul ; n'anavezan ket doereoù an implijerien, met ne gavan ket fall klask en em glevet pa labourer war an hevelep pajennoù. Traoù a-dreuz a gaver e pep lec'h. Amañ e vez graet gant an anvioù laboused diouzh labour prizius Pêrig Herbert, hogen sius eo implij ar ger «bultur» a gaver e-barzh Anvioù laboused Europa. Kemmañ a rin ar bajenn Bultur dizale, ha reiñ a rin displegadennoù e korf ar pennad, pe e pajenn ar gaozeadenn. Baleer 28 Eos 2015 da 20:35 (UTC)[respont]\nDemat deoc'h, Ma digarezit : ne oan ket evit respont deoc'h dre n'edon ket er vro evit an deizioù. A-du on ganeoc'h penn-da-benn pa venegit ar c'henlabourat "war an hevelep pajennoù". Diaes e oa din ober dave da labour Pêrig Herbert er pennadoù am boa graet war o zro o vezañ na oa ket e oberenn(où) em c'herz, siwazh din... :-( Reizhit hardizh ar pezh a gavfet gaou ; ar reolenn an hini eo. Deoc'h da c'hoût : graet ma soñj, un nebeud sizhunvezhioù 'zo, chom hep delc'her da vagañ pennadoù amañ. A galon.--Prieladkozh (kaozeal) 13 Gwe 2015 da 13:49 (UTC)[respont]\nSalud dit. Evit a sell ar pennlizherennoù en anvioù laboused em boa graet hervez boaz an evnoniourien, a gaver da skouer el levr "Atlas des oiseaux nicheurs de Bretagne", hag a vez heuliet ivez er Wikipedia gallek (da sk. fr:Urubu à tête rouge, arroudenn amañ izeloc'h), ur boaz (ar)skiantel an hini (a zegouezh gant un holloueziadur), n'eo ket ur boaz lennegel, evel-just. Evit a sell "gup/bultur" e respontin diwezhatoc'h, pa'm bo muioc'hik a amzer. A galon.--Trec'hlid mitonet (kaozeal) 31 Eos 2015 da 11:54 (UTC)[respont]\nLe Sarcoramphe roi et l'Urubu noir ne possèdent pas les habiletés olfactives de l'Urubu à tête rouge et suivent ce dernier jusqu'aux carcasses. L'Urubu à tête rouge arrive soit le premier à la carcasse, soit en même temps que le Grand Urubu ou l'Urubu à tête jaune qui possèdent également la faculté de sentir le mercaptan éthylique. Il peut concurrencer l'Urubu à tête jaune et le Grand Urubu grâce à sa taille plus imposante, mais peut lui-même être déchu par le Sarcoramphe roi, voire par l'Urubu noir, pourtant plus petit. Celui-ci fait la première entaille à la peau de l'animal mort, et l'Urubu à tête rouge ne pourra accéder à la nourriture qu'ensuite, à cause de son bec trop petit pour entailler le cuir d'animaux plus gros que lui. Il s'agit d'un exemple de symbiose entre espèces»\nSetu ar pezh a gaver war ar Wikipedia gallek evit an dra-se: .--Trec'hlid mitonet (kaozeal) 31 Eos 2015 da 16:30 (UTC)[respont]\nAr reolenn ne dalvez ket evit ar saozneg : . Ne welan ket perak e vefe graet diouzh giz ar galleg, ha ne vefe ket graet evel e saozneg. Sklaer e kavan an doare : ur bennlizherenn a vez lakaet d'an anvioù skiantel, ha ne vez ket lakaet hini ebet d'an anvioù boutin. Savet ez eus reolennoù evit ar brezhoneg gant unan bennak ? Baleer 31 Eos 2015 da 21:10 (UTC)[respont]\nKement-se eo reolenn ar Wiki saoznek (goude breud a gav din), met n'eo ket ar pezh a gaver gant an aozadurioù bras saoznek a bled gant an evnoniezh, evel Birdlife, IOC, an aozadur pennañ er bed, h.a.--Trec'hlid mitonet (kaozeal) 1 Gwe 2015 da 08:40 (UTC)[respont]\nReolenn ar Wiki saoznek a zo bet divizet diwar arguzennoù poellet, a gav din. Displeget ez eus bet splann perak ne zere ket doare an IOC da Wikipedia. M’ho peus un tamm amzer lennit ar gerig-mañ, an hini a ya da-heul hag a echu gant ur c'hlozadur, hag an hini diwezhañ hag a grog gant «Quickly» e traoñ ar bajenn : . Goude bezañ chomet etre daou e kav din e oa mat ma soñj kentañ. Baleer 2 Gwe 2015 da 09:34 (UTC)[respont]\nTrugarez evit al liamm-se n'anavezen ket. Petra 'zo bet graet e brezhoneg? Heuliet e oa bet amañ er Wikipedia brezhonek labour dispar Perig Herbert gant saverien gentañ ar pennadoù. Petra 'gaver gant P. Herbert en e skridoù (Heuliad pennadoù en Hor Yezh)? Pennlizherennoù. Pennlizherennoù ivez er rummad dispar (8 levrenn) embannet gant Al Lanv (Tudual Huon & Padrig an Habask). Memes tra gant evnoniourien Breizh (Groupe ornithologique breton) en o levr kaer Atlas des oiseaux nicheurs de Bretagne, lakaet ganto an anvioù brezhonek (gwelet ar rakskrid brezhonek p.13 gant Patrick Philippon: Pennlizherennoù adarre), ha heñvel e-barzh levr hollgaer Yvon Guermeur Ornithologie en Bretagne (Palantines, 2009), pennlizherennoù c'hoazh. Mar gra an arbennigourien vrezhonek hag evnoniourien Breizh evel-se, ne welan ket kaer perak ne vefe ket graet evelto.--Trec'hlid mitonet (kaozeal) 2 Gwe 2015 da 15:34 (UTC)[respont]\nKomprenet em eus a-walc'h ez eo boaz an evnoniourien hag ho peus heuliet ar boaz-se. Hogen, ar pezh am eus klasket gouzout n’eo ket tre perak ho peus graet evel-se, met kentoc'h pehini eo an doare d’ober a zere d’ar Wikipedia vrezhonek. Ha da ’m soñj n’eo ket an hini a zifennit amañ.\n1. Ne heuilh ket ar boaz-se reolennoù ar reizhskrivadur. Ne vez ket graet evel-se e-barzh TermOfis da skwer nag e-barzh ar geriadurioù, evel Geriadur brezhoneg (An Here) pe Dictionnaire français-breton gant Martial Ménard (Palantines) evit ar brezhoneg, hag evel Le trésor de la langue française (gant ar CNRS) evit ar galleg.\n2. Un holloueziadur hollegour eo Gwikipedia, rak-se e tere outañ reolennoù reizhskrivadur an holl. Drol e vefe kaout reolennoù disheñvel diouzh danvez ar pajennoù evit heuliañ boazioù ar vicher-mañ-vicher.\n3. Dav eo intent n’eo ket gwall anavezet boaz an evnoniourien er-maez eus bed an evnoniezh, hag al lodenn vrasañ eus implijerien ar Wikipedia n’int ket evnoniourien. Souezhet e vo un toullad mat anezhe gant ar pennlizherennoù-se neuze. Distroet e vo o evezh diouzh an danvez e teuont da glask, ha lod anezhe a gemmo anezhe pa soñjo dezhe e oant bet lakaet dre fazi, evel am eus-me graet, hag evel a zo bet graet e-pad nav bloaz war ar Wikipedia saoznek.\n4. Lakaet e vez ar bennlizherenn gant an evnoniourien pa dalvez an anv a implijont kement hag an anv skiantel. Evel-se e lakaont un anv dreist ar re all evit an evned o deus meur a hini. Pa gaver anvioù disheñvel evit un evn e c'hell an implijerien implijout hini pe hini war Wikipedia. Spered an holloueziadur-mañ a zo chom neptu, ha neket lavaret peseurt anv a ranker implijout na lakaat un anv da vezañ trec'h war ar re all.\nBaleer 3 Gwe 2015 da 11:20 (UTC)[respont]\nUnan eus pennaennoù ar wikipedia brezhonek, evel an holl wikipedioù all, eo n'eo ket ur geriadur , ar Wikeriadur a zo aze evit se. Un holloueziadur an hini eo. Pep danvez a c'hall kaout e duioù, e blegoù... Nevez 'zo ez eus bet anv amañ eus reolennoù ardameziñ a zo disheñvel war boentoù 'zo diouzh hini ar yezh voutin (disheñvelout an araogenn "e" diouzh an anv-perc'hennañ "e" da sk.). Evel-se emañ kont. E galleg e skriv an holloueziadurioù rougegorge ha pic vert, pa ra ar geriadurioù gant rouge-gorge ha pivert. Er yezh voutin e ra tud zo gant "gwennili" evit ar glaouered, pa n'o deus netra da welet an eil gant egile evit ar skiant. El lennegezh, er rannyezhoù… hag eleze er geriadurioù e c'haller en em gavout gant an implijoù-se, roll ar geriadurioù an hini eo, n'eo ket hini an holloueziadurioù.--Trec'hlid mitonet (kaozeal) 3 Gwe 2015 da 15:20 (UTC)[respont]\nEvel-just n’eo ket ar Wikipedia vrezhonek ur geriadur. Sellet em eus pizh ouzh ar bajenn ho peus kaset din evelkent : komz a ra eus ar pennadoù a dalvezfe da dermenañ ur ger hag eus pennadoù a ziplegfe ur reolenn yezhadur. Hogen ne ’m eus ket lakaet ar gaoz war an traoù-se. Ne ’m eus ket lennet ne vefe ket ar geriadurioù hag ar yezhadurioù daveoù evit ar reizhskrivadur, ar yezhadur hag al lizherennerezh. Ne ’m eus ket lennet ivez e vefe arabat menegiñ an anvioù heñvelster.\nAr Wikipedia c'hallek hag ar Wikipedia saoznek n’int ket geriadurioù ivez. Hogen, an implijerien a labour warne a oar delc'her kont eus ar pezh a lavar ar c'heriadurourien (s. o. penaos eo bet anvet ar bajenn fr:Rouge-gorge) ha reiñ an anvioù popl ha rannyezhel ivez (s. o. fr:Hyacinthoides non-scripta ha en:Turkey vulture). Mat eo evit an implijer kavout ar spesad a glask dre an anv a anavez-eñ. Mar bez diresis an anv-se e c'heller e lavaret e korf ar bajenn ha krouiñ ur bajenn adkas, evel evit fr:Bouton d'or. Mar bez arveret spesadoù a bep seurt gant an anv e c'heller krouiñ ur bajenn disheñvelout, evel evit fr:Poule d'eau (homonymie)\nDre vras, ne vez ket lakaet pennlizherennoù war al loened, war a welan war  ha ). Al loenoniourien n’int ket evnoniour ne lakaont ket pennlizherennoù war anvioù an evned ivez, war a welan war ar rannbennad 5.2 en dezenn-mañ : ).\nEvit ar reolennoù a zo bet anv anezhe (evel an araogenn «e» hag an anv-perc'hennañ «e») n’eo ket gwall sklaer hoc'h arguzenn evidon, rak n’ouzon ket ar pezh a zo bet lavaret ha divizet war ar poentoù-se. Kasit liammoù din.\nBaleer 3 Gwe 2015 da 21:35 (UTC)[respont]\nMar sellez e-barzh embannadurioù brudet Delachaux & Niestlé, un ti-embann suis hag a ra levrioù dave war ar skiantoù naturel, da skouer "Guide complet des mammifères de France et d'Europe" e weli e lakaont ingal pennlizherennoù evit ar bronneged. Da skouer: «Cerveau parasité par un nématode inoffensif pour lui, mais mortel pour l'Elan, le Renne et peut-être le Cerf noble.» (p.208), pe sklaeroc'h c'hoazh: «…prédateurs tels qu'Autour, Hibou grand duc, Grand corbeau, Martre, Renard roux), pour les adultes : Renard roux, chiens errants, Aigle royal.» (p.326).\nHeñvel eo e saozneg. An embanner Collins, anavezet mat ivez evit e sturlevrioù dwb Skiantoù an Natur, a laka pennlizherennoù ivez. Ar reolenn eo e-barzh The Mammals of Britain and Europe da skouer: «The Brown hare is considerably larger than the Rabbit.» (p.144). Heñvel gant an embanner Hamlyn (Country Life Guides), evit ar gwez (The Hamlyn Guide to Trees of Britain and Europe).\nEvit al liamm evit ar bajenn gaozeal war an ardamezouriezh, gwelet amañ ().--Trec'hlid mitonet (kaozeal) 4 Gwe 2015 da 18:54 (UTC)[respont]\nMa ! Diskouezet ez eus bet splann er c'hemennadennoù kent e vez implijet ar bennlizherenn gant lod, ha ne vez ket gant lod all. Ar gwellañ tra d’ober eo heuliañ ar reolennoù reizhskrivadur ha lizherennañ a dalvez evit an holl neuze, dreist-holl pa n’eus pajenn ebet a zisplegfe e vefe dav ober en ur mod all war ar Wikipedia vrezhonek.\nWar pajenn ar gaozedenn ho peus meneget e welan e oa bet divizet implijout « en » e-lec'h « e » ganeoc'h-c'hwi o-unan (!)... Met kalz ne vern : n’eo ket eus lizherennañ pe eus reizhskrivadur eo a zo kaoz aze, met eus implij ur stumm rannyezhel.\nBaleer 5 Gwe 2015 da 00:51 (UTC)[respont]\nDegaset em eus war wel a gav din e vez graet gant pennlizherennoù gant an aozadurioù hag an tiez-embann pennañ ha siriusañ, koulz er bed, e Breizh, hag e bed ar brezhoneg evit an evnoniezh, da vihanañ. Perak ne rafe ket evelto an holloueziadurioù brezhonek? Goude-se, evit a sell ar Wikipedia, hemañ a c'houlenn e vont en-dro kenemglev ha kendiviz etre e implijerien.\nArdamezouriezh: Adlenn mat ar pezh am boa skrivet. Ne raen nemet degas da soñj ar pezh a veze displeget el levr dave (eus ar bloaz 1965) degaset gant un implijer all.--Trec'hlid mitonet (kaozeal) 5 Gwe 2015 da 06:39 (UTC)[respont]\nE Breizh e kaver an daou zoare d’ober gant Bretagne vivante ornithologie, ha «vanneau huppé, gravelot à collier interrompu, pipit farlouse, alouette des champs et traquet motteux» hep pennlizherenn war Bilan des rencontres ornithologiques bretonnes 2014 (p. 11).\nGant un aozadur etrevroadel evel an hini anvet Confédération ornithologique mondiale e kaver anvioù hep pennlizherenn ivez : «Le diamant long queue est caractérisé par un dessin particulièrement sobre» (pdf enlinenn war , p. 4), «caractéristique des sizérins flammés» (pdf enlinenn war , p. 26).\nGraet em eus un enklask Google gant ar gerioù «thèse» hag «ornithologie», hag en dezenn gentañ am eus kavet e stumm pdf (eil disoc’h an enklask), Rôle des oiseaux marins tropicaux dans les réseaux trophiques hauturiers du sud-ouest de l’océan Indien, e lennan «1.3.3- La sterne fuligineuse (Sterna fuscata, Linné 1766)» hep pennlizherenn en daolenn ha «la sterne fuligineuse (Sterna fuscata)» hep pennlizherenn en destenn ivez (p. 37).\nDa ’m soñj n’eus ket ezhomm da reiñ skwerioù ouzhpenn. Lakaet ez eus bet war-wel e vez arveret anvioù an evned hep pennlizherenn ivez e gwirionez e bed an evnoniezh koulz e Breizh hag en tu all. Dister e kavan stourm evnoniourien zo evit o fennlizherenn, rak n’eo ket ar bennlizherenn a laka ul labour da vezañ sirius, met an danvez a gaver ennañ.\nArdamezouriezh: ho tigarez ma n’on ket bet sklaer a-walc’h. Setu ar pezh a felle din lavaret: divizet ez eus bet implijout «en» e-lec'h «e» war ar Wikipedia-mañ ganeoc'h-c'hwi o-unan. Ne felle ket din lavaret ne oa diazezet an diviz-se war netra, na reiñ un ali aziwarnañ pa oamp o treiñ diwar hor c'haoz.\nBaleer 7 Gwe 2015 da 07:26 (UTC)[respont]\nNe gomprenan ket mat-kaer ar skouerioù hag al liammoù a roez: er "Bilan des rencontres ornithologiques bretonnes 2014" e welan pennlizherennoù dre vras (p.8 etc.). Evit a sell an aozadur COM, an dra-se 'zo saverien evned, petra da welet gant an evnoniezh? Ha mar sellez mat e skrivont n'eus forzh penaos, ha gant pennlizherennoù n'eus forzh pelec'h en o fichennoù: Tarin des Aulnes, Arlequin Portugais...--Trec'hlid mitonet (kaozeal) 7 Gwe 2015 da 08:38 (UTC)[respont]\nMe a gav sklaer ar pezh am boa skrivet pa ’m boa roet deoc'h an arroudenn ha niverenn ar bajenn ma kaver anezhi, ha pa ’m boa lavaret c'hoazh e vez kavet an daou zoare d’ober gant Bretagne vivante ornithologie. COM a dermen ar skwerioù evit ar rummoù evned en ur sellet ouzh kemmoù o gen. Meur a skourr he deus an evnoniezh ha n’emaomp ket amañ evit barnañ anezhe. Bremañ n’emaon ket o vont d’ober ur roll eus an aozadurioù hag al labourioù (levrioù, tezennoù ha kement zo) hag a ra gant an doare-mañ-doare pe gant an daou. Ur c'holl amzer ha na gasfe da neblec'h e vefe. Ar santimant ’m eus ne fell ket deoc'h degemer an arguzennoù a zo kontrol d’an disoc'h ho peus c'hoant da gaout. Da ’m soñj hon eus graet tro ar gudenn, ha ne gav ket din ez eus bet kalz a zislavar d’an arguzennoù am eus roet a-hed ar gaoz-mañ. Ne welan diskoulm ebet nemet pediñ merourien da gaozeal amañ, dezhe da gemer un diviz (s. o. Argerzhadur evit diskoulmañ tabutoù). Baleer 7 Gwe 2015 da 11:05 (UTC)[respont]\nN'eo ket d'ar verourien da gemer divizoù evel m'eo merket mat amañ , d'an implijerien an hini eo. Pledet em boa kalz war ar pajennoù a denn d'an evned er sizhunvezhioù tremen. Paouezet e oan amzer d'an c'hendiviz-mañ mont en-dro, ha kavout a ra din ez on manet seven. N'on ket bet o skarzhañ traoù evel amañ (), pa'z eus lamet kuit un ditour hag a gavan-me talvoudus da reiñ da c'houzout: al liester (ma ne oa ket a-bouez-kaer evit ar pennad-mañ ez eo talvoudus-mat pa vez kemmadurioù da sk.).--Trec'hlid mitonet (kaozeal) 7 Gwe 2015 da 13:45 (UTC)[respont]\nLennet em eus war ar bajenn a venegit : «Dre vras ne zle ket ur merour kemer divizoù hep ali hag asant ar gumuniezh en a-raok.» Edon o reiñ ma ali hag o lavarout deoc'h ez on asant evit ma vefe graet. Lennit ar pazennoù 3 ha 4 war ar bajenn am eus meneget em c'hemennadenn diaraok.\nLiesterioù an anvioù a zo un dra a zo da glask er geriadurioù, evel o ferzhioù all (strollder, reizh ha kement zo). Hag evel ho poa lavaret uheloc'h, n’eo ket an holloueziadur-mañ ur geriadur.\nBaleer 7 Gwe 2015 da 14:40 (UTC)[respont]\nG.S. Ar c'hemm-se am boa graet a-raok penn-kentañ ar gaoz-mañ... Baleer 7 Gwe 2015 da 15:04 (UTC)[respont]\nSalud deoc'h adarre, Ul levrig gant Claude Péridy a oa bet embannet e 1995 gant Hor Yezh, EVNED Breizh an titl anezhañ : ennañ e c'heller lenn anvioù an holl laboused skrivet hep pennlizherenn ebet. Pouezus eo notennañ e oa bet pourchaset anvioù an evned gant Pêrig Herbert ha troet ar skrid gant Divi Kervella, Olier Ar Mogn hag Iwan Kadored, izili anavezet eus Ofis Publik ar Brezhoneg... A galon.--Prieladkozh (kaozeal) 13 Gwe 2015 da 14:06 (UTC)[respont]\nPoent e vefe klozañ ar gaoz-mañ. Kinnig a ran lakaat da reolenn na lakaat pennlizherenn ebet e penn-kentañ anvioù an holl loened, plant ha kement zo. Skrivet en deus Prieladkozh (kaozeal) din ur gemennadenn hag a ya war an tu-se ivez. Baleer 13 Gwe 2015 da 21:39 (UTC)[respont]\nDiwar-benn da ginnig[kemmañ ar vammenn]\nAr poent(ig) reizhskrivañ-se a c'houlenn da'm soñj un tamm muioc'h a studi, hag ivez un tamm doujañs evit savboent pep hini. Setu un elfennig all, en alamaneg e reont gant pennlizherennoù ivez en degouezh (n'eo ket hepken evel-just evit an anvioù-kadarn, pa'z eo ar reolenn er yezh-se skrivañ kement anv-kadarn gant ur bennlizherenn, met ivez an anvioù-gwan, an anvioù-gwan-verb, en enep d'ar reolenn voutin: «Adjektive und Partizipien werden auch dann großgeschrieben, wenn sie Bestandteile von Berufsbezeichnungen, Dienststellungen oder Titeln oder von Klassifikationseinheiten der Botanik, der Zoologie oder von Fahrzeugtypen sind bzw. wenn sie innerhalb konventionalisierter Bezeichnungen auftreten.» (gwelet amañ).--Trec'hlid mitonet (kaozeal) 14 Gwe 2015 da 09:37 (UTC)[respont]\nDoareoù-skrivañ a zo evit pep yezh. Hogen, boazioù ar brezhoneg eo a vefe da sellet oute dreist-holl. Gwelet hon eus penaos e vez graet er geriadurioù brezhonek. Gwelet hon eus ivez ez eus meur a zoare d’ober e Breizh, evel e lec'hioù all. Gwelet hon eus c'hoazh ez eus skridoù arbennik a zouj da labour ar c'heriadurourien e brezhoneg ivez. Ober ur studiadenn glok evit pep yezh a vefe ul labour dreist-penn. Ne gomprenan ket tre ar pezh a vank deoc'h evit klozañ e gwirionez. Ha chomit a sav, me ho ped, gant ho rebechoù, ne sikourint ket da vont war-raok. Baleer 14 Gwe 2015 da 15:29 (UTC)[respont]\nPennlizherennoù ivez e kembraeg (koulz war wiki ar gembraegerien (da skouer cy:Pioden) ha gant ar "Welsh Ornithological Society". Geriadurouriezh ha termenadurezh a zo daou dra disheñvel paneveken. Kavout a ran gwelloc'h heuliañ skouer Perig Herbert en e skridoù, ha mont da heul ar yezhoù bras, an arbennigourien hag an aozadurioù ha tiez-embann pennañ war an dachenn-se, ha lakaat ar brezhoneg a-live ganto, ha degas dre-se un dra bennak ouzhpenn d'ar re a glask tapout deskamant dre hor yezh.--Trec'hlid mitonet (kaozeal) 15 Gwe 2015 da 09:42 (UTC)[respont]\nN’eus ket anv amañ nag eus ar mod m’eo savet an termenoù nag eus o zermenadurioù, met eus implij ar pennlizherennoù, da lavaret eo eus lizherennerezh ha neket eus termenadurezh. Sur a-walc'h n’eus ket bet skrivet kalz e brezhoneg a-ziwar an dra-se, met displegadennoù a gaver e saozneg avat, evel «typography is a matter of editorial style and tradition not of nomenclature.» (International Code of Nomenclature for algae, fungi, and plants, Intl. Botanical Congress, Intl. Assn. for Plant Taxonomy, 2011, «Preface»). Evit gwellaat live ar pennadoù n’eus nemet magañ anezhe, ha n’eo ket un afer a bennlizherennoù. Ma soñjit e tegaso un tamm deskamant, e c'helloc'h displegañ boazioù an evnoniourien hag ar vevoniourien all e korf ur pennad, evel Lizherennerezh pe Bevoniezh.\nBez’ ez eus studiadennoù eus ar siriusañ hag a ra gant anvioù hep pennlizherenn. Evit ar saozneg, yezh skwer ma’z eo, sellit ouzh Journal of Avian Biology ha Ornithological Society of New Zealand. Anat eo n’eus liamm ebet etre live ur studiadenn hag ar pennlizherennoù deroù en anvioù ar spesadoù. Ha ne zegasfe ket kalz a dra reiñ skwerioù evit ar yezh-mañ-yezh.\nAr boaz a fell deoc'h lakaat amañ da reolenn evit an evned, hag evit an holl spesadoù all moarvad, n’eo nemet hini evnoniourien zo ha bevoniourien all zo. Hogen e heuliañ pe chom hep e ober a zo un dibab embann hag a vez graet evit an oberennoù arbennik war an evnoniezh pe ar vevoniezh. Evit ar re all e vez graet hep ar pennlizherennoù deroù, hag an holloueziadur-mañ n’eo ket unan anezho. Plediñ a ra gant kalz traoù all. Skwerioù a gaver war bajennoù gouestlet d’an evned zoken ; sellit ouzh «sevenadur» er pennad «kondor an Andoù» e brezhoneg, ouzh «Le pygargue dans la culture amérindienne» er pennad «Pygargue à tête blanche» e galleg, ouzh «Cultural depictions» er pennad «Common raven» e saozneg. Lakaat ar bennlizherenn da reolenn en holloueziadur-mañ a dalvezfe neuze e vefe heuliet ur boaz e kenarroudoù ma n’eus ket anezhañ.\nBaleer 16 Gwe 2015 da 21:41 (UTC)[respont]\nUr skouer eus ul labour a-feson kaset da-benn war ar poent-se a c'halli kavout el levr "Atlas des Amphibiens et Reptiles de Bretagne" embannet gant Breizh Vev-SEPNB (2014) ennañ ur rann "Croyances et prégugés" mar kaver kredennoù pobl, h.a., kement-se 'ta ouzhpenn ar rannoù (ar)skiantel rik, ha gwelet gant pegement a boell ez eo doujet da dalvoudegezh an anvadurioù, hag ar splet a c'haller tennañ eus implij ar pennlizherennpù pe get.--Trec'hlid mitonet (kaozeal) 17 Gwe 2015 da 13:29 (UTC)[respont]\nAn oberennoù war al loenoniezh pe al louzawouriezh a c'hell mont en tu all eus ar skiant a bledont ganti a-wezhioù, chom a reont oberennoù arbennik. An holloueziadur-mañ n’eo ket unan anezho ; hollegour eo-eñv. Baleer 18 Gwe 2015 da 16:25 (UTC)[respont]\nN'emaon ket a-du gant da savboent, un holloueziadur en deus da zegas gouiziegezh er gwellañ doare. Hag un eston eo evidon gwelet ac'hanout, diouzh un tu, o tifenn mort reolennoù sonn hag hengounel war dachenn al lizherennaouiñ, hag o tamall ac'hanon d'ober gant stummoù rannyezhel, ha diouzh an tu all gwelet ac'hanout oc'h ober gant furmoù evel "skwer", "eñv", "moarvad"... ha n'int ket degemeret er genyezh.--Trec'hlid mitonet (kaozeal) 21 Gwe 2015 da 09:37 (UTC)[respont]\nNe ’m eus ket roet ali ebet a-ziwar ar stummoù rannyezhel er pennadoù. Ha ne vern penaos n’emaomp ket o sevel ur pennad amañ. Padal e kavoc'h « skwer » gant Yann Gerven e-barzh Ya ! pe e-barzh geriadur gwer Favereau (e peurunvan), da skwer... E-barzh an hevelep geriadur e kavoc'h « eñv » e-kichen « eñ ». Ho tigarez, me ho ped, evit ar fazi am eus graet pa ’m boa skrivet « moarvad » e-lec'h « moarvat ».\nAr pennlizherennoù ne zigasont ket gouiziegezh, n’eo aze nemet un dibab reolennoù. Sellit ouzh « Biologie des populations animales et végétales » gant Claude Henry, Dunod (2001) hag e kavoc'h reolennoù boaz al lizherennerezh ivez : « La chouette de l'Oural (Strix uralensis) », « le pic épeiche (Dendrocopos major) ». E-barzh Interactions durables gant Claude Combes (Éditions Masson, Collection Écologie, 1995) c'hoazh : « Corvus corone (corneille noire) », « la mésange charbonnière »... Meur a zoare d’ober a zo e bed ar vevoniezh. Ha war a seblant e vez graet muioc'h-mui hep ar pennlizherennoù. Baleer 22 Gwe 2015 da 14:46 (UTC)[respont]\nGup/Bultur[kemmañ ar vammenn]\nAdsellet em eus ouzh skrid P. Herbert en Hor Yezh. Evidon-me eo diarvar, ha mont a ra tre-ha-tre gant an hentennoù labour displeget gantañ en niv. 188. Evit ar yezh (ar)skiantel, hervez e lavar, n'eo ket bezañ "bultur" ha "gup" ar memes tra. N'haller ket reiñ anvioù heñvel da gerentiadoù ken disheñvel. Ur "golvan-aod" n'eo ket ur golvan, n'eo ket ur golvaneg zoken; ur "voualc'h-dour" n'eo ket ur voualc'h, ha n'haller ket o implijout evel-se er yezh (ar)skiantel. Er c'hontrol, ar yezh pemdez, al lennegezh… a ra ar pezh a gar war an dachenn-se.--Trec'hlid mitonet (kaozeal) 3 Gwe 2015 da 15:43 (UTC)[respont]\nMat eo ober gant an termenadurioù skiantel, ne ’m eus ket lavaret ar c’hontrol. Implijoù all an anvioù a c'heller menegiñ ivez evelkent. Baleer 4 Gwe 2015 da 07:15 (UTC)[respont]\nDemat deoc'h, Ha goût a rit e c'hallit goulenn ali an implijerien all diwar-benn ar c'hraf-mañ dre ur votadeg ? Marteze un doare da lakaat naetaat an tour-iliz hep brallañ ar c'hleier... :-)--Prieladkozh (kaozeal) 22 Gwe 2015 da 16:26 (UTC)[respont]\nRakverb[kemmañ ar vammenn]\nSalud ! Faziet e oan : e Lavar 08 (embannet e 1992) an hini em boa kavet "rakverb" ha n'eo ket e Lavar 09. E geriadur Gregor e lenner, p. 14 : ADVERBE Rag-verb, Rhagverv. Ouzhpennet em eus kement-se er pennad. Ha tennet em eus an dave da Wikipedia, rak Wikipedia ne c'hall ket bezañ diazezet... war Wikipedia. A galon, --Llydawr (kaozeal) 17 Meu 2017 da 23:11 (UTC)[respont]\nSalud dit ! Souezhet on bet gant an doare ma veneger geriadur ha yezhadur Gregor Rostren e levrlennadurezh ar raktres ARBRES eus ar CNRS. Ar wech kentañ din gwelet ur meneg evel-se. E-barzh Geriadur ar skrivagnerien ha yezhourien (Al Liamm) e ranker klask "Grégoire" ha n'eo ket "Rostrenen" evit kavout meneg eus an den e-touez tud all gant anvioù gant G. Heñvel e Dictionnaire du breton du Trégor-Goëlo et de Haute-Cornouaille Vallée, embannet gant H. Sebille, ma lenner anv Gregor, e roll ar geriadurioù, etre hini Étienne ha hini Guillevic. Heñvel e yezhadur Favereau, pa'z eus meneg, el levrlennadurezh, eus "Grégoire de Rostrenen" etre "Grégoire A" ha "Grillo RD"... Gwelloc'h e vefe da Wikipedia ober evel ma ra an darn vrasañ eus an dud, a soñj din bepred. A galon, --Llydawr (kaozeal) 18 Meu 2017 da 21:12 (UTC)[respont]\nGeriadur brezhoneg An Here[kemmañ ar vammenn]\nTestenn italek Amañ a-us emañ stumm reizh anv ar pennad, da'm soñj, pa'z eo An Here anv an ti-embann.\n--90.32.162.135 19 Meu 2017 da 17:58 (UTC)[respont]\nAdanvet em eus ar bajenn. Baleer 19 Meu 2017 da 22:31 (UTC)[respont]\nSalud dit ! Gwelet 'm eus 'peus cheñchet un tamm an notenn am boa lakaet er pennad Astureg. N'ouzon ket petra eo soñj tud Al Liamm, met sur on e ra Gwenael Emelyanoff e-unan gant ar ger "astureg". Anavezout a ran an den ha gant ar ger-se e ra. Amañ e kavi ar ger "astureg", skrivet gantañ ivez (nemet e soñjfe dit eo bet skrivet gant Aurelio González Ovies ? ;-)). Klask a rin daoust ha skridoù all zo bet skrivet gantañ gant ar ger-se enno. Adlakaat a rin an notenn en he stumm kentañ, rak evel m'emañ n'eo ket splann e vez implijet ar ger gant G. Emelyanoff, ur brezhoneger hag a oar diouzh ar yezh-se. A galon, --Llydawr (kaozeal) 5 Ebr 2017 da 16:06 (UTC)[respont]\nMat-tre. N'on ket sur e vefe ur "soñj" bennak war an astureg gant "tud Al Liamm", lakaomp e oarfent un tamm astureg. Bianchi-Bihan (kaozeal) 5 Ebr 2017 da 18:11 (UTC)[respont]\nTrugarez evit al liamm ur wezh ouzhpenn ! Ganin-me e oa bet lakaet an notenn-se er pennad diwar ar pezh en doa skrivet Llydawr war ar bajenn-mañ, met ne vern ket kalz. Adlakaet em eus an deiziad evelkent, rak an dra se a vez graet. Baleer 6 Ebr 2017 da 00:13 (UTC)[respont]\nPontkaleg[kemmañ ar vammenn]\nRichelieu, a oa kardinal, ne oa ket eus Richelieu, ha ne oa ket e anv-tiegezh. Alies e c'hoarveze e-touez an dud uhel, hag a gemme o anv , me 'gred, hervez an titl a blije dezho ar muiañ, an titl uhelañ peurvuiañ. Bianchi-Bihan (kaozeal) 11 C'hwe 2019 da 14:10 (UTC)[respont]\nGwir. Gwelloc'h e kavan an anv nevez memestra. War an hevelep patrom eo savet an titl Markiz Sade. Baleer (kaozeal) 11 C'hwe 2019 da 14:24 (UTC)[respont]\nCommunity Insights Survey[kemmañ ar vammenn]\nRMaung (WMF) 9 Gwe 2019 da 16:18 (UTC)[respont]\nReminder: Community Insights Survey[kemmañ ar vammenn]\nRMaung (WMF) 20 Gwe 2019 da 19:47 (UTC)[respont]\nGwenrann[kemmañ ar vammenn]\nSalud dit ! Kavout a ra din out aet un tamm buan o cheñch an titl-se. Mat e vefe kaout un tamm kaoz a-raok degas ur c'hemm. Pa seller ouzh istor ar pennad e weler e oa bet kemmet an anv-lec'h e miz Genver 2018 gant un den dizanv (). Din da c'houzout eo ar stumm "Gwenrann" a gaver e pennadoù all, evel Brezhoneg Gwenrann da skouer. A galon, --Llydawr (kaozeal) 1 Ebr 2020 da 11:07 (UTC)[respont]\nAbaoe ouzhpenn daou vloaz m’eo skrivet « Gwerrann » er pennad n’eus ket bet den ebet o lavaret e kave abeg en anv-se. Me soñje din e oa bet kendrec'het ar re a gemer perzh en holloueziadur-mañ gant ar pezh a zo displeget er pennad neuze. N’on ket bet o klask pelloc'h ha ne ’m boa ket c'hoant da lakaat freuz. A-hend-all e kaver « Bro-Gwerrann » ha « Gwerrann » er pennad Dañvad lanneier Breizh ivez. Baleer (kaozeal) 1 Ebr 2020 da 11:58 (UTC)[respont]\nOuzhpenn 60 000 pennad zo, ha daou lagad hepken gant pep labourer. Bianchi-Bihan (kaozeal) 1 Ebr 2020 da 14:33 (UTC)[respont]\nMorse n'em eus klevet "Gwerrann", deus pelec'h e teu ? Gwen-rann a vez graet gant an holl dud, bro an holen hollvrudet.--Arko (kaozeal) 1 Ebr 2020 da 15:07 (UTC)[respont]\nSell ouzh ar pennad: hag e weli eo anavezet an daou anv. Bianchi-Bihan (kaozeal) 1 Ebr 2020 da 15:14 (UTC)[respont]\nHa ma vank mammennoù deoc'h c'hoazh, taolit ur sell aze, hag e kavoc'h an daou stumm : Gwenrann-Gwerrann e Devri. Testeniekaet eo Gwerrann e gwenedeg, koulz hag er genyezh dindan pluenn Yeun ar Gow. Baleer (kaozeal) 1 Ebr 2020 da 15:24 (UTC)[respont]\nDedennus eo ho liamm. Gant Martial Ménard eo bet savet ? Drol eo peogwir e skriv Gwenrann en e c'heriadur paper a zo ganin. Ne gomzan ket gwenedeg, setu perak ne ouien ket ar stumm-mañ. O vezañ m'eo ar brezhoneg yezh ar Wikipedia-mañ, ha n'eo ket ar rannyezh wenedek, e kavan poellek chom gant Gwenrann. Ma ali n'eo ken.--Arko (kaozeal) 1 Ebr 2020 da 15:42 (UTC)[respont]\nEvel ma ’m eus skrivet e kaver Gwerrann er genyezh ivez, nemet e vefe renket skridoù Yeun ar Gow gant al lennegezh rannyezhel… A-hend-all, evit a sell ouzh ar stumm lec'hel e kaver, e-barzh Le breton parlé dans le pays de Guérande gant Yves Mathelier : « Guéranek – (n. m.), Guérandais ». Baleer (kaozeal) 1 Ebr 2020 da 15:54 (UTC)[respont]\nAr re a felle dezho kaout labour Martial Ménard o deus pellgarget kement pajenn a oa e Devri er penn kentañ. Bremañ eo re ziwezhat.\nUn dra zo sur : deuet eo ar bajenn http://devri.bzh/dictionnaire/g/gwenrann da vezañ http://devri.bzh/dictionnaire/g/gwenrann-gwerrann\n2.13.161.95 1 Ebr 2020 da 17:56 (UTC)[respont]\nTrugarez evit da respont. Ne'm eus ket lavaret ne gaver ket ar stumm Gwerrann e brezhoneg. Ar pezh a lavaran eo e ranker "komz a-raok kemm". Ma "n'eus bet den ebet o lavaret e kave abeg en anv-se", kemmet daou vloaz zo, ne brou ket kalz a dra. Diskouez a ra hepken e c'hell un den degas kemmoù hep ma vefe taolet evezh gant tud all, kement a bennadoù zo bremañ. Ar stumm Gwenrann a seblant din bezañ ledet-mat. Reizh eo ober anv eus ar stumm all Gwerrann er pennad, met direizh e vefe tevel war Gwenrann, hag a gaver er pennadoù Kanton Gwenrann, Feur-emglev Gwenrann, brezhoneg Gwenrann... Reolenn Wikipedia eo ober diouzh ali an darn vrasañ eus an implijerien. Ma savont a-du gant Gwenrann e vo ret distreiñ d'ar stumm-se. A galon, --Llydawr (kaozeal) 1 Ebr 2020 da 16:16 (UTC)[respont]\nNe ’m eus ket rebechet netra da zen, na klasket lakaat an dud da grediñ e vije bet lavaret tra pe dra gant hini pe hini. Mat eo d’an implijerien a fell dezhe lavaret o soñj hen ober. Ha sed aze ar pezh o deus dija graet lod hag a zo deuet a-benn da gavout ar bajenn-mañ e-touez ouzhpenn 60 000 pennad. Evit a sell ouzh ma soñj-me, ne vefe ket fall menegiñ an daou stumm e penn-kentañ ar pennad, ha cheñch an urzh war-lerc'h mar bez adanvet ar bajenn. Graet em eus diouzh an aesañ ha netra ken. Ne oan e soñj nag adskrivañ ar bajenn nag ober enklaskoù war an anv-lec'h-se, na tabutal. Ur c'hwitadenn eo, anat deoc'h. Ho tigarez a c'houlennan evit bezañ bet ken her. Baleer (kaozeal) 1 Ebr 2020 da 17:03 (UTC)[respont]\nTrugarez evit da respont ha ne'm boa ket gwelet (). Mard eo mat dit e kinnigan distreiñ d'an titl orin, Gwenrann, an hini a gaver ar muiañ er geriadurioù. Ha menegiñ an daou, Gwenrann ha Gwerrann, er pennad, evel-just, hep lavaret e vefe gwelloc'h an eil eget egile. A galon, --Llydawr (kaozeal) 9 Ebr 2020 da 15:57 (UTC)[respont]\nAdwelet em eus un tamm an diplegadennoù a-ziwar an daou stumm, rak kavout a raen ez aent un tamm re bell ganti. Ne ’m eus skrivet na « gwelloc'h » na « gwashoc'h » er pennad, implijet em eus an anvioù-gwan « hengounel », « istorel » hag « adaozet » hepken. E gwirionez em eus poan o kompren perak ne vez ket doujet muioc'h stummoù hengounel hag istorel an anvioù lec'h, met sur a-walc'h n’eo ket evit hemañ ez eo bet graet an dibab gwashañ. Bremañ em eus lavaret ma soñj ivez, neuze e c'hallit adenvel ar bajenn m’ho peus c'hoant, ne stourmin ket evit an dra-se. Baleer (kaozeal) 10 Ebr 2020 da 21:18 (UTC)[respont]\nTranslation request[kemmañ ar vammenn]\nCan you translate and upload the article en:Azerbaijanis in Breton Wikipedia? It certainly does not need to be long and detailed.\nYours sincerely, Multituberculata (kaozeal) 2 Du 2021 da 05:00 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Baleer&oldid=1914458 »\nKemmoù diwezhañ degaset d'ar bajenn-mañ d'an 2 Du 2021, da 05:00.


Wikipedia:Kumuniezh/An davarn/sizhunvezh 48, bloaz 2010 - Wikipedia\nWikipedia:Kumuniezh/An davarn/sizhunvezh 48, bloaz 2010\n29/11/2010 — 05/12/2010\nSkrivañ un dra bennak en eizhvet sizhun ha daou-ugent eus 2010 | An davarn | sizhun a-raok — sizhun war-lerc'h\nEvel m'en deus lavaret Bianchi-Bihan eo sañset bezañ echu an traoù, met laosket 'm eus digor dre ma n'eo ket bet fonnus ar c'hemer perzh. Ne soñj ket din e c'heller kadarnaat un diviz war un diazez ken bresk. Kinnig a ra neuze sevel ur gemenadenn a-benn pediñ an dud da gemer perzh a-raok disul a zeu (e fin a sizhun). Ha d'ar mare-se e vo klozet an traoù da vat. --Y-M D (kaozeal) 29 Du 2010 da 18:10 (UTC)\nAbaoe un prantadig e vez kaoz deus implij Bro-C'hall pe Frañs war hor [[wiki-ni]]. Evit urzhiañ ha sklaeraat an traoù ez eus bet digoret ur vouezhiadeg.\nEvit gwelout an diviz hag an displegadennoù a zo bet a-raok ar prantad votiñ sellit [[Wikipedia:Kendivizoù reolata/Bro-C'hall pe Frañs ?|amañ]].\nDeueit da reiñ ho soñj ha da gemer perzh e buhez ar gumuniezh en ur [[Wikipedia:Kendivizoù reolata/Bro-C'hall pe Frañs ?|votiñ]] a-raok disul 5/12/2010 da hanternoz.\nA galon --~~~~\nA-du gant kinnig Implijer:Y-M D. --Llydawr 30 Du 2010 da 17:33 (UTC)\nNe welan ket petra zo da gadarnaat : ur vouezh evit ar c'hinnig 1, ur vouezh evit ar c'hinnig 3, hag ur vouezh null en em gavet 6 devezh goude dibenn ar votadeg. --82.127.123.53 30 Du 2010 da 14:52 (UTC)\nNe c'haller ket kemm ar reolennoù e-kreiz ar c'hoariadeg peogwir ne blij ket an disoc'h. Pe neuze n'eus ket da gaout fiziañs e seurt abadennoù nag en o aozerien. Bianchi-Bihan 30 Du 2010 da 21:38 (UTC)\nMar plij arabat kontañ forzh petra. Ur goulenn a savin ouzhit hepken : Ha gellout a reer sevel un dibab evit kumuniezh Wikipedia brezhonek a-bezh gant 2 pe 3 vot ? Ne soñj ket din e vefe gwall vat evit Wikipedia, a-fed siriusted ha kred. Ur raktres a-stroll an hini eo Wikipedia, hag a-bouez eo e vefe lendan ha lies ar c'hemer perzh evit seurt dibaboù. Komz a rez ivez eus disoc'hoù ha ne blijfent ket, da biv 'ta ? A-du on me gant an nebeut votoù a zo bet, setu n'eo ket en va interest kinnig astenn an traoù. "N'eus ket da gaout fiziañs e seurt abadennoù nag en o aozerien" a lavarez, ar c'hontrol rik a soñjan dre ma savan ar goulenn ouzh ar gumuniezh evit kaout ali an dud ha gwelet ar pezh 'vo graet ha n'eo ket tamm ebet divizout deus va zu ar pezh a zo d'ober. A galon --Y-M D (kaozeal) 30 Du 2010 da 21:55 (UTC)\nPeogwir e kontan n'eus forzh petra (n'eo ket me am eus skrivet E-pad 2 sizhun e vo digoret ur prantad mouezhiañ a-benn divizout peseurt kinnig a vo kemeret da bolitikerezh ofisiel Wikipedia brezhonek, ...) n'ac'h eus nemet ober ar respontoù goude ar goulennoù. Bianchi-Bihan 30 Du 2010 da 22:05 (UTC)\nEvel ma vez meneget ganit e oa raktreset an traoù e-mod-se, met evel ma lavaran a-us ne seblant ket trawalc'h ar c'hemer perzh evit kaout eus un dibab solut. Ha neuze e kinnigan d'ar gumuniezh astenn an traoù evit ma vefe kadarnaet ar votadeg a vez anv diouti abaoe pell amzer. Ur goulenn hag a savan eo, un ali am eus, met kontant 'vefen o klevout ali ar re all evit gwelout petra ober... A galon --Y-M D (kaozeal) 30 Du 2010 da 22:14 (UTC)\nG.S : Pa sellan en-dro ouzh pajenn ar votadeg e welan ur gudenn all. N'eus bet kemeret diviz ebet a-benn ar fin, rampo eo daou ginnig ma toujer d'an div sizhun aotreet (dre ma rankfemp nullañ da vot). En abeg da-se ivez e kav din e vefe talvoudus mont betek disul, ha pediñ an dud da reiñ o soñj. A galon --Y-M D (kaozeal) 30 Du 2010 da 22:17 (UTC)\nHervez reolennoù mont en-dro WP n'eo nemet "kumuniezh ar wikipederien" a c'hall cheñch ar reolennoù. Ur votadeg a zo bet, hag an disoc'h a zo, evel m'eo bet merzet c'hoazh: 1 vouezh (50%) evit ur c'hinnig, hag 1 vouezh (50%) evit ur c'hinnig all. --Trec'hlid mitonet 1 Kzu 2010 da 09:54 (UTC)\nA-du a-grenn. N'hall ket ur merour kemm ar reolennoù evel a gar. Bianchi-Bihan 1 Kzu 2010 da 16:49 (UTC)\nWar a welan e kendalc'h lod da livañ gevier. N'am eus kemmet reolenn ebet, evel ma vez meneget gant Trec'hlid ez eo ar gumuniezh a zibab, hag ur c'hinnig a ran, dezhi da zibab a-stroll neuze.\nMa, lakomp ne fellfe ket d'ar gumuniezh hiraat ar votadeg, lavarit din eta peseurt diviz a zo bet kemeret ? --Y-M D (kaozeal) 1 Kzu 2010 da 17:29 (UTC)\nMarteze e vije poent furaat: n'eo ket aotreet ar c'hunujennoù hervez wikipedia: tagadennoù personel. Bianchi-Bihan 1 Kzu 2010 da 17:34 (UTC)\nHag aotreet eo lavaret traoù ha n'int ket gwir diwar-benn implijerien all ? Hag evit ar pezh a sell deus va goulenn diwar-benn disoc'h ar votadeg e pefe ur respont ? A galon --Y-M D (kaozeal) 1 Kzu 2010 da 17:40 (UTC)\nMe ne ran nemet lenn:\nE-pad 2 sizhun e vo digoret ur prantad mouezhiañ a-benn divizout peseurt kinnig a vo kemeret da bolitikerezh ofisiel Wikipedia brezhonek, e-keit ar mare-se e c'hello kenderc'hel an divizoù evel-just. Gwir eo n'eo ket merket pegoulz e kroge an div sizhun, na pegoulz e echuent. Bianchi-Bihan 1 Kzu 2010 da 17:51 (UTC)\nResisaet eo bet ar prantad-se ur wech lañset an traoù : Digoret e vo ar vouezhiadeg e-pad pemzektez, eus al Lun 8 a viz Du 2010 betek al Lun 21 a viz Du 2010...\nPouezhus e kavan e vefe termenet reolennoù sklaer ha gwir eo ez eo echu ar prantad termenet en deroù. Nemet n'eo ket bet fonnus ar c'hemer perzh evit divizout eus un dra hag a dizho ar gumuniezh a-bezh, ha bresk eo an diviz neuze... Ouzhpenn-se e vefen kontant gant un taol sikour evit studiañ an disoc'hoù, peseurt kinnig an hini eo a zo bet dibabet ? 50% evit ur c'hinnig hag 50% evit unan all disheñvel mat, penaos klozañ ? A galon --Y-M D (kaozeal) 1 Kzu 2010 da 18:20 (UTC)\nGwir eo, n'em boa ket gwelet ken bremañ: o sevel pennadoù e oan e-keit-se, evit tizhout ar 36 000. Bianchi-Bihan 1 Kzu 2010 da 18:31 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_48,_bloaz_2010&oldid=862956 »\nKemmoù diwezhañ degaset d'ar bajenn-mañ d'an 1 Kzu 2010, da 18:31.


2ved an Avent - an-overenn-santel\nDoué oll-gelloudeg ha madelezhuz, ne laosket ket tregas on obéroù bamdieg de barraad a gaved ho Mab ; med dihunnet ennom ar spered d’en dégemér ha biùein geton.\nDré Jézus-Krist ho Mab, or Salvér hag on Doué, a viù genoh ha ged ar Spered Santél, a oll viskoazh de viruikén\nLennadenn livr ar profet Izai (11, 1-10)\nKomz an Aotrou Doué\nUr barr a zei a-zoh skod Jessé, tad David, ur vronsenn a saillo ag hé grouiad. Arnehon é tischuého Spered ar Salvér : Spered ar furnéz hag an diforh, Spered an Avisted hag an nerzh, Spered an anaùoudigezh ha doujans Doué. Ne varno ket revé ar seblant ; ne ziféro ket revé ar pézh a zo kleùet lared.\nEañ a varno ar ré vihan ged justis, eañ a ziféro ged reihted én tu ged ar ré beur. Èl ur vazh, é gomz a gouézho àr ar vro ; anal é zivéz a zégaso an dén fall d’ar marù. Ar justis a zo gouriz é zigroézell, ha fidélded bodriell é ziùléz.\nAr blei a chomo ged an oén, al loupard a gourvéo étal ar menn-gavr, al lé bihan hag al lionig a vo maget àr-un-dro, ur bugul bihan o honduio. Ar vuoh hag an ourzéz en-devo ar mem perlé, o fologed en-devo ar mem lojeris. Al lion èl an éjon a zèbro ar mem bouétaj. Ar vagadell a hoario àr néh ar hobra; ar hrouédur a astenno é zorn àr toull an naer.\nNe vo groeit nitra fall na goastet àr me mañé santél, rag anaùoudigezh an Aotrou a laño ar vro èl ma vé goleit a zeur ar sol ag ar mor.\nAn dé-sé, grouienn Jessé, tad David, a vo saùet èl ur banniél d’ar pobloù; ar broioù hé hlasko, hag ar gloér a vo hé demeurans.\nPsalm 71 (1-2, 7-8, 12-13, 17)\nDé kaer ha peurbaduz a justice hag a beah\nDoué, reit d’ar Roué ho kelloudoù\nDe vab ar Roué-sé ho justis.\nGroeit ma réno ho pobl ged reihted\nMa rei ar pézh zo deliet d’ar peur.\nEn amzér-sé é vleunio ar justis,\nUr peah braz betag achimant al loérioù !\nRevo ar mestr àr ar mor\nHag àr ar stér betag ar penn arall ag an douar.\nEañ a ziboénio ar peur a zo é aspedein\nHag ar hêh dén heb rekour.\nEañ um soursio ag an hani goann hag an hani peur,\nan hani peur ma vo salvet é vuhé.\nGroeit ma pado é hanù de viruikén\nEdan an héol revo dalhet é hanù !\nEnnañ revo benniget an oll famillioù àr an douar :\nReveint anzaùet euruz dré ar bed abézh\nLénadenn lihér Sant Paol d'a Romaned (15, 4-9)\nMem breudér, Kement tra a zo él lévrioù Santél a zo bet skriùet aveid on deskein hag en-devoud fians dré ar basianted ha nerzh-kalon.\nMar plij de Zoué ar basianted ha nerzh-kalon rein deoh de voud unañet ér spered ar Hrist.Jézuz. El-sé, ged ur galon heb-kén hag ur memes vouéh é reèt gloér de Zoué, Tad on Salvér Jézuz-Krist.\nUm dégeméret an eil d’égilé èl m’en-des groeit Jézuz-Krist dohoh aveid gloér an Aotrou Doué, hwi hag a oé païañed.\nJézuz-Krist a zo deit servitour émesk ar Juifed eid ma vehé anaùet splann fidelded an Aotrou Doué, revé ar pézh a zo bet grateit d’on tadoù; mez, m’el lar deoh éma grès de vadelezh an Aotrou Doué ma hell ar broioù païan er mélein; èl ma lar ar skritur : mé ho mélo émesk ar pobloù, me gaño ho hanù.\nAviél revé Sant Maheu (3, 1-12)\nEn amzér-sé é arriù Yann ar Badéour ; predeg a hra é dézerh ar Judé :\n”Um zistroeit de Zoué, rag rouantelezh an Néañv a zo tost.”\nYann a zo an hani a oé kemennet dré gomz ar profet Isaï : A-dreist an dézerh, ur vouéh a gri “ Kempennet hent an Aotrou Doué, plénneit é hent.” Yann a zougé un dilhad ged pan kanval, hag ur gouriz lér én dro d’an digroézell. Ean a zebré karùed-lann ha mél cherret àr ar mêzoù.\nNeuzé éh oé Jéruzalem é toned devaton, ar Judé abézh ha rah ar vro Jourdén. Hag ind a oé badéet geton ér Jourdén épad ma anzaùent o féhedoù.\nEn ur wéled ar Farizianed hag ar Sadusianed é arriù a vostad eid ma vehent badéet, eañ a laras dehé : “Pennoù naer ! Più en-des desket deoh téhein dirag ar gounar a zo é toned ? »\nDouget enta fréh hag a zisko ho tistro de Zoué, ha ne laret ket én ho unan : « Ni on-es Abraham èl Tad, rag m’el lar deoh, ged ar mein-man é hell Doué krouéein bugalé de Abraham. A-vreman éma ar vohal doh grouienn ar gwé ; peb gwéenn ha ne zoug ket fréh mad a vo trohet ha taolet d’an tan.\nM’ho padé-mé én deur eid ho tégas de Zoué. Mez, an hani a za àr me lerh a zo kriùoh eidon, ha ne véritan ket lemel é votoù dehon. Eañ ho padéo ér Spered Santél hag én tan.\nDerhel a hra ar bâl de wentad én é zorn ; nétad a hrei al leur de zornein ar bléad ; ha cherrein a hrei ar gran én é sulér.\nA-fed ar plouz, losket a vo én un tan ha ne vo ket lahet.\nPiljet genoh Aotrou Doué, ma hounidam ho trugéré ged on pedennoù hag on provoù distér ; n’on-es ket merit ebet; ged ho krès, deit d’or sekour.\nLan a grad-vad eid ar bara om bet maget geton, ni ho ped hoazh, Aotrou Doué : disket deom, dré mister ar gomunion-man, priz ar madoù ag ar bed-man ha karanté ré ar baradouiz.


Pajenn:Perrot - Bue ar Zent.djvu/779 - Wikimammenn\nPajenn:Perrot - Bue ar Zent.djvu/779\nAn doujans a dleer d’an ilizou\nAn iliz a zo eul lec’h santel. Eun devez, Jezuz a bignas da Jeruzalem. Kaout a reas en Templ tud o werzan ejenned, denved ha koulmed evit ar zakrifisou, ha trokerien mone azezet ouz o zôliou. Goude bezan grêt eur skourje gant kerden, e kasas an holl er-mêz eus an Templ, an ejenned hag an denved ive, e stlapas mone an drokerien d’an douar, hag e tiskaras o zôliou. Ha d’ar varc’hadourien koulmed e lavaras : « Kaset an dra-ze ac’han, ha na ret ket eus ti ma Zad eun ti a gonvers. »\nAn Templ a oa eul lec’h santel ; ennan e oa Arc’h an Emgleo, Tôlennou al Lezenn ha Gwialen Aaron ; mes petra eo an Templ koulskoude, en kichen hon ilizou ? Miret a vije ennan skeudennou Doue ; en hon ilizou, er re baouran kouls hag er re binvidikan, e virer Doue e-unan war an ôter.\nDoue a lavaras gwechall da Voyzez tennan e votou, arôk tostât ouz ar voden entanet ’lec’h ma oa ’n em ziskouezet d’ezan. Ni, pac’h eomp en eun iliz, ma n’eo ket red d’imp diwiskan hon botou, diwiskomp, da vihanan, hon tokou ; kemeromp dour binniget da netât hon ene, ha stouomp gant doujanz en harz Oter ar Zakramant, meulet ra vezo, en eur lavaret a greiz kalon peden ar publikan : « Otrou, ho ped true ouzin, rak eur pec’her on. »\nIlizou an douar a dle sevel hon spered trezek iliz an nenv, an iliz-ze hag a zaver, a-dreuz ar c’hantvejou, gant milierou ha milierou mein beo hag a lufro da virviken, evel eur rouanez, en enor d’an Dreinded Santel.\nPep-hini ac’hanomp a renk bezan eur men a yelo d’ober an iliz-ze, ha seul uheloc’h e vefomp laket enni ma vefomp bet kizellet kaeroc’h, war an douar-man, gant kizel ar boan.\nDekvet devez a viz Du\nAndre Avellino a deuas er bed en rouantelez Napl, er bla 1521. E dad hag e vamm, kristenien eus ar gwellan, a lakas abred doujanz Doue en e galon. Hed e yaouankiz tremenet er skoliou, an doujanz-ze a vrias ennan eur furnez dispar ; kaer o devoe ar yaouankizou-all eus e oad êsat hen lakat da gouezan, dre dentasionou hudur, an trec’h a chomas gantan.\nDre n’en devoa ken c’hoant nemet bezan beleg, ec’h eas da Napl da studian al lezennou, ha ne zaleas ket da vezan grêt doktor ha beleg. Desket hag helavar evel ma\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/779&oldid=141086 »


Biko (kanaouenn) - Wikipedia\nBiko zo ur ganaouenn skrivet, sonaozet ha kanet gant Peter Gabriel hag a gaver war trede albom ar c’haner-se, embannet e 1980.\nEn albom e kaver peder c’hanaouenn : Games Without Frontiers, No Self Control, Biko hag I Don't Remember. Bez’ eo an trede hini ur ganaouenn en enor da Steve Biko, ar stourmer a-enep an apartheid eus Suafrika, marvet e 1977 etre daouarn ar polis. Kanet e voe un tamm kentañ anezhi er Reading Festival e 1979.\nE 1986 e oa bet kanet Biko gant Peter Gabriel e-pad un droiad evit Amnesty International hag e 1987 e oa bet enrollet ur stumm all hag a glever er film diwar-benn Steve Biko, Cry Freedom, savet gant Richard Attenborough. E 2003 e oa bet kanet gant Peter Gabriel en-dro, e Suafrika ar wech-se, en enor da Nelson Mandela e-pad ur sonadeg evit dastum arc’hant da stourm ouzh ar SIDA.\nKanet hag enrollet e voe ivez gant Robert Wyatt e 1984, gant Joan Baez e 1987, gant Simple Minds e 1989, gant Manu Dibango e 1994, gant Paul Simon e 2010. Troet e oa bet en alamaneg gant ar c’haner alaman Wolfgang Niedecken e 1988. Kanet e voe ivez en albom Songs Around the World, embannet e 2009 gant an aozadur Playing for Change.\nPeter Gabriel - Biko Live 1986\nKomzoù ar ganaouenn\nAdtapet diwar « https://br.wikipedia.org/w/index.php?title=Biko_(kanaouenn)&oldid=1850647 »


Terre de culture — Bannoù-heol\nPosté le 01/10/2006 - Presse\nTi-embann Bannoù-heol, 2 €\n12 albom a zo o paouez dont er-maez a-drugarez d'ur c'henlabour etre ti-embann Bayard (ti orin an haroz) ha Bannoù-heol Kemper.\n64, Straed ar Zoo (DVD-rom)\nTi-embann Bannoù-heol, 19 €\nKentañ DVD-Rom e brezhoneg a zo bet embannet gant Dizale. Ouzhpenn dibab an istitloù e brezhoneg pe e galleg e c'haller kavout peadra da c'hoari. War al lenner DVD : c'hoari gwir pe gaou, karaoke, hag all, met war al lodenn Rom ivez (evit an urzhiataer PC) ez eus bet savet ur bern c'hoarioù : miltamm, livaj, c'hoarioù ar seizh diforc'h...\nDaouzek tresadenn-vev a zo, adalek pevar bloaz. Div eurvezh tresadennoù-bev a zo da vezañ gwelet. Hag unan guzh a zo ouzhpenn, ne c'haller ket gwelet anezhi nemet pa zeuer a-benn da respont difazi d'ar c'hoari gwir pe gaou !\nTi-embann Bannoù-heol, 29 €\nAr fiksion kentañ embannet er stumm DVD ha lakaet e gwerzh. An deskarded a c'hallo dibab an istitloù e brezhoneg. Teir eurvezh, rannet e div lodenn, evit kompren unan eus krisañ afer justis a zo bet er vro gant un daou-ugent komedian bennak o tont deus Breizh a-bezh.


Henwig-ar-C'houenon - Wikipedia\nKumuniezh kumunioù Bro Elvinieg\n1 245 ann. (2019)\n48° 20′ 33″ Norzh\n1° 29′ 18″ Kornôg / 48.3425, -1.48833333\nkreiz-kêr : 65 m\nbihanañ 22 m — brasañ 107 m\nHenwig-ar-C'houenon (Vieux-Vy-sur-Couesnon e galleg) a zo ur gumun eus Breizh e Kanton Sant-Albin-Elvinieg, e departamant Il-ha-Gwilen.\n3.2 XVvet kantved\n3.3 XVIIIvet kantved\n3.4 XIXvet kantved\n3.5 XXvet kantved\n3.5.1 Brezel-bed kentañ\n3.5.2 Repuidi Brezel Spagn e Breizh\n3.5.3 Eil Brezel-bed\n7 Emdroadur ar boblañs 1962-2012\nDont a ra an anv gallek eus al latin Vetus Vicus, bourc'h kozh. Dindan an anv-se e oa meneget e 1020, 1040 ha 1063, dindan ar stumm parochia Veteris Vici e 1030, ecclesia de Veteri Vico e 1092, Vielvy e 1413, Vielvy-sur-Coaynon e 1430, Viezvy e 1461, Vieuxlvy-sur-Coarznon e 1542, Vieuxvy-sur-Couasnon.\nEn XXvet kantved e oa bet krouet an anv Henwig-ar-C'houenon war ar memes patrom ha hini kumun Henvig e Bro-Leon.\nRoudoù a gaver eus annezadurioù adalek oadvezh an houarn (VIIIvet kantved-Vvet kantved kent JK). An orin anezho a c'haller displegañ dre al lec'hiadur azas, a valir a-us d'ar C'houenon ha d'e roudouroù. Aspadennoù ur c'hamp advenet e pennkêr Orañj (d.l.e. ur skoilh, naturel pa galvezadel, aozet evit difenn ur savlec'h) a ziskouez un tiraozañ a-hed an amzer hag an ec'honder. Annezet e voe al lec'h adarre gant ar Romaned hag a savas ur c'hamp eno.\nEr Grennamzer e kreskas ar vourc'h tro-dro d'an iliz, bet savet war ur bladenn a-us d'ar C'houenon. Met ne yeas ar boblañs war baotaat ken nemet pa zeuas un diwezh da skrapadegoù an Normaned er IXvet kantved ha Xvet kantved. D'an ampoent-se e oa div voudenn gladdalc'hel er barrez, unan e Orañj hag eben e Bourgel. Goude bezañ bet lodenn eus domani prevez duged kozh Breizh e voe lakaet Henwig dindan beli milourel an Aotrounez a Orañj, anezho gwizien baroned Felger. Edo ar barrez e dalc'h relijiel eskopti Roazhon. Dindan levezon div veurgêr en em gavas Henwig enta. Da varoned Felger rag-eeun e oa domani al Lann Pavezet, a zeuio diwezhatoc'h da vezañ un domani roueel, hag a 'n em lede etre kêriadenn Gwalen, parrez Sant-Owen, ha glannoù ar C'houenon. Er XVIvet kantved ez eo bet rannet al lann etre parrezioù Henwig, Sant-Owen ha Sant-Kristol.\nGant an Normaned e oa bet distrujet manati amezek Sant-Superi Gwaharzh (a oa e dalc'h abati Marmoutiers, e Touren). Fellout a reas da venec'h Marmoutiers ec'h adsevel. Met dre ma oa berr o feadra e ejont da gaout dug Breizh. Evit o skoazellañ e voe roet parrez Henwig da vanati Sant-Superi Gwaharzh e deroù an XIvet kantved (war-dro ar bloavezh 1030) gant an dug Alan III. An annezidi a savas evit difenn o gwirioù hag o identelezh e-skoaz abati Gwaharzh avat. En diwezh e voe aotreet an donezoniñ-se e 1040 gant ar briñsed Eudes hag Alain ha gant eskob Roazhon : « Doctiam plenariam justitium de tota illa verra» d.l.e. "Reiñ a ran justis leun war an holl douaroù-se", da lavaras an dug Alan III. Met war un dro e tapas parrezianiz Henwig ar saviad a "parrez keodedel", an hini kentañ e Breizh. Ret e voe da venec'h Gwaharzh tremen gant div drederenn hepken eus deogoù parrez Hewnig "an div drederenn eus deogoù edoù a gement seurt a gresk eno" evel m'eo diferet gant un anzav dom Richarzh a Sant-Krespin, priol Gwaharzh e 1319. Er bloavezh-mañ e save o deogoù da 60 minoù ed —— 360 poezell pe tregont sestier ——, gant profoù Nedeleg, Pask hag ar C'horaiz bihan, hag e veze dilaosket an nemorant da berson ar barrez. E roll an eskopti (ds. 1646) ez eo deroet 400 lur leve da berson Henwig.\nNebell eus marzhoù Breizh emañ lec'hiet Henwig, ha dre se e voe liammet gant unan eus abadennoù mantrusañ istor Breizh. D'ar sadorn 26 a viz Gouere 1488 e oa gronnet Henwig gant bagadoù niverus. Birvilh a oa tro-dro d'ar maner gladdalc'hel ma oa o chom ennañ Jehan a Chateaubriand, hêr ar re Orañj diwezhañ. E penn gward-adreñv arme Breizh edo Jehan ha gantañ e oa bet roet degemer d'an Dug Charlez a Orleañs, d'an Aotrou Albret ha da pennoù pouezusañ arme Breizh. Ar soudarded (7 000 Breton, 800 Alaman, 900 Saoz, 1 600 Spagnol ha 2 500 Gwaskon), hag a oa war-nes stourm ouzh arme Frañs, o doa savet o c'hamp etre an hanva roman kozh, difennoù Bourgel, an torgennoù amezeg hag ar gompezenn en em zispleg war glannoù an Alleron. Alese eo loc'het arme Breizh antronoz evit mont d'emgannañ e Sant-Albin-an-Hiliber.\nE dibenn an XVIIIvet kantved e yae ar milinoù da bourchas ur greanterezh bleunius. Obererezh ar paperaerezh er milinoù-se staliet war ribloù ar C'houenon en deus merket start dremm adeiladourel ar gumun.\nEn XIXvet kantved an obererezh armerzhel a zalc'h gant e lañs a-drugarez d'ar mengleuzioù greunvaen da gentañ, ha diwaezhtoc'h da vengleuz plom arc'hantus an Dosenn e Bre.\n65 gwaz a gollas o buhez abalamour d'ar brezel hervez monumant ar re varv, d.le. 5,26 % ag ar boblañs hervez an niveradeg bet graet e 1911 .\nRepuidi Brezel Spagn e Breizh[kemmañ | kemmañ ar vammenn]\nRepuidi republikan eus Brezel Spagn a voe degemeret adalek deroù ar bloavezh 1939 e savadurioù dilezet ar vengleuz ha re an danvez ospis (n'eo morse bet digoret) . Lod anezho a chomo eno betek e-kreiz ar bloavezhioù 1950. Da c'houde e vo savet er vengleuz ur c'hamp yaouankizoù bodet ennañ bugale gourdrouzet.\nMervel a reas seizh den eus ar gumun abalamour d'ar brezel .\nEr vengleuz e voe heberc'hiet ur strollad rezistanted, enframmet en « FTPF », ma voe ezel anezhañ Yvonnick Laurent. D'an 8 a viz Gouere 1944 diouzh beure e voe kelc'hiet atant « Roc'h-ar-Mouilc'hi » gant degadoù a Vilisianed deuet a Roazhon, jahinet ha fuzuilhet e voe ar Rezistanted gante .\nMoger kiklopek Orañj (oadvezh an houarn).\nGweladenn eus mont-tre en iliz.\nGwareg roman en tu-dehoù.\nAn aoter vras.\nIliz katolik Sant Jermen, ar bras anezhi eus an XVIvet kantved kantved, met gant lodennoù eus an XIvet kantved. Savet eo bet an ograoù e 1883.\nUl laour-vaen greunvaen, meneget ken abred ha 1020 ouzh dor an iliz, dezhi stumm un nev.\nA-hed ar C'houenon hag e adster ar Mined en em gave 8 milin, an holl anezho war-bouez unan gouestlet da fardañ paper. En ur heuliañ ar C'houenon (eus ar Su betek an Norzh, well-wazh) e kaver tro-ha-tro\nMilin ar Menec'h (an hini nemetañ a vale greun, n'eus ket anezhañ ken)\nAr Milinoù Meur\nMilin Roudour Meven\nMilin Roudour Morin\nUnan a zo savet war ar stêr Mined, nebeut a-raok d'ar gwazh-dour-mañ en em deurel er C'houenon, en argrec'h da Milin Bre\nMilin ar Mined\nKastel ar Milinig, bet savet er XIXvet kantved kantved.\nMougev Bre dediet da Itron Varia Gwir-Sikour hag al Labour\nMaen savet e koun Yvonnick Laurent.\nUr vourc'h eus biz Breizh eo, lec'hiet nebell eus marzhoù ar vro, treuzet gant ar stêr Gouenon hag hec'h adsterioù an Alleron hag ar Mined. Lec'hiet eo Henwig-ar-C'houenon war-hed 33 eus Roazhon, 23 eus Felger ha 35 eus Menez Mikael ar Mor.\nAr c'humunioù amezek a zo (en ur dreiñ a-du gant nadozioù un eurier, adalek an Norzh) Rovazil, Kelvinieg, Sant-Kristol-Gwalen, Sant-Owen-an-Alloz, Magoerioù-ar-C'houenon, Gwaharzh, ha Sen.\nA-fet douarouriezh en em gav ar gumun en domani Nozh-Armorika (kelc'hiad kadomian) ha diwar al lec'hiadur ez eo anvet ar sinklinal lec'hel : Sinklinal Henwig-ar-C'houenon.\nSevel a ra lec'h uhelañ ar gumun da 107 m (el Lannn Pavezet), hag an hini izelañ da 22m (e pennkêr La Mondrais). Liesdoare eo an torosennadur, etre an uhelgompezennoù er c'hornôg, er reter hag er c'hreisteiz, ha traoñienn ar C'houenon he diribinoù serzh. Rak-se eo deuet Henwig da vezañ ul lec'h brudet evit redadegoù marc'h-houarn, gant e gravoù sonn etre ar vourc'h eus un tu, ha Bre (war hent Kelvinieg) pe al Lann Pavezet (war hent Felger) eus un tu all.\nWar lez ar stêr Kouenon emañ Henwig-ar-C'houenon.\nLabour-douar[kemmañ | kemmañ ar vammenn]\nGant gounit boued-chatal ha desevel loened a ya ar bras eus gorread gounezadus ar gumun (1.377 ha, war 37 atant). Pradeier ha koadeier a zo ivez.\nMengleuz plom arc'hantus Bre, a zo bet korvoet el lec'h An Dosenn e anv.\nDigoret eo bet e 1879, ha korvoet eo bet da gentañ evit ur spledad plom. Etre 1880 ha 1894 e vo eztennet kailh diaoz (blend pe maen-zink, galen ha pirit). E 1890 e vo krouet « Kevredad mengleuzioù arc'hantus an Dosenn » evit merañ ar goñsedadenn ; divodet e vo e 1894. Er bloavezhioù 1900 eur krog en-dro da gorvoiñ. An taol-mañ e vo enfredet betek 350 goprad gant ar Gevredad merour hag e savo ar c'henderc'had da 12 000 tonnenn plom arc'hantus dre bloavezh. E 1907 e paouez adarre an obererezh evit abegoù arc'hantel.\nTrede pennad greantel evit al lec'hienn e 1927, ur gevredad a grog da gorvoiñ ar spledad, hag a sav ar geoded micherour a weler c'hoazh hiziv an deiz. E 1929 ez eo divontet ar greizenn dredan dre aezhenn paour a oa bet savet e 1903 evit liammañ al lec'hienn ouzh ar rouedad tredan hollek. Er bloavezh-se e ra freuz-stal ar gevredad hag e chom a-sav ar c'horvoiñ.\nErfin, etre 1941 ha 1951, e voe korvoet ar vengleuz evit ar pevare gwech, dindan ren an ac'huber alaman, ha da c'houde gant « Kompagnunez an Dyr ». E 1956 ez eo bet serret da vat, ha ret e vo gortoz betek 2009 evit ma vo darempredet adarre al lec'hienn, met evit an douristed, ar wech-mañ.\nE-doug ar brezel, e talvez ar mengleuz evit degemer da gentañ repuidi spagnolat, da c'houde ur « c'hamp yaouankizoù ». Pa 'z eo lakaet en-dro evit bastañ da ezhommoù an Alamaned, a gorvo an piriteg, e vo korvoet gant « Kompagnunez Mengleuzioù Breizh », ha talvezout a raio da heberc'hiañ ur strollad rezistanted, enframmet en « FTPF », ma vo ezel anezhañ Yvonnick Laurent, a-raok dezhañ bezañ fuzuilhet en atant « Roc'h-ar-Mouilc'hi » d'an 8 a viz Gouere 1944 .\nMengleuz al Lann Pavezet n'eo ket korvoet ken\nUr vengleuz greuvaen (Henry Frères hec'h anv) a zo korvoet bepred er biz, nepell eus ar vengleuz plom arc'hantus kozh, war hent Roudour Morin.\nUr vengleuz grouan (Orbello Granulats Ouest hec'h anv) a zo korvoet e pennkêr Sautoger er mervent, sko ouzh harzoù kumunioù Gwaharzh ha Sen\nUl linenn kirri-boutin (Roazhon/Entraven, niverenn 4 er rouead Ilenoo renet gant an departamant) ar ra un arsav er vourc'h.\n4 Ebrel 2014 → bremañ Pascal Dewasmes Klañvdiour\n22 Meurzh 2008 4 Ebrel 2014 Joël Hardy Soudard war e leve\n1982 22 Meurzh 2008 Yves Maillard Kiger\n1965 1982 Armand Carnet\n1944 1965 Pierre Baudoin\n1933 1944 Théophile Harlais\n1932 1932 Pierre Baudoin\n1919 1931 François DAMY\n1915 1919 M. Clairay\n1891 1915 Louis Jolivet Greantour\n1879 1891 Joseph Gauton\n1876 1879 Pierre Roussin Oberier paper\n1874 1876 Magloire Dorange Perc'henn font\n1863 1874 Pierre Roussin Oberier paper\n20 Eost 1848 1863 Pierre Lécuyer\n16 Ebrel 1841 20 Eost 1848 Pierre Bondiguel\n26 Kerzu 1831 16 Ebrel 1841 Joseph Coudray\n27 Gwengolo 1830 26 Kerzu 1831 Jacques Louis\n15 Genver 1822 27 Gwengolo 1830 Christophe Morin\n3 Gwengolo 1815 15 Genver 1822 Pierre Coudray\n7 C'hwevrer 1808 3 Gwengolo 1815 Jacques Louis\n6 Genver 1793 7 C'hwevrer 1808 Pierre Hubert Surjian\n17 Du 1791 6 Genver 1793 Charles Pahier\n21 Du 1790 17 Du 1791 Michel Levannier Oberier paper\n9 Meurzh 1790 21 Du 1790 Pierre Hubert Surjian\nJean Lizé, paperaer ar XVvet kantved kantved\nPierre Hubert, surjian, maer kentañ ar gumun (bet dilennet d'ar 9 a viz Mae 1790)\nZacharie Roussin (1827-1894), kimiour brudet war dachenn al livuzennoù\nYvonnick Laurent (1923-1944), rezistant merzher, fuzuilhet d'an 8 a viz Gouere 1944 d'an oad a 21 bloaz.\nJeneral Pierre Vallerie (1903-1988), Kontroller meur an Armeoù, eilmaer Sant-Maloù (1967-1977)\n↑ Raymond San Geroteo, Les Oliviers de l'exil, Cairn 2012, ISBN 9782350682747\n↑ Isabelle Le Boulanger, L'Exil espagnol en Bretagne 1937-1940, Coop Breizh, 2016, pajennoù 289 ha 360\n↑ [http://www.memorialgenweb.org/memorial3/html/fr/complementter.php?id=5442449 Fichenn hiniennel - Memorial Genweb\nAdtapet diwar « https://br.wikipedia.org/w/index.php?title=Henwig-ar-C%27houenon&oldid=1924466 »\nKemmoù diwezhañ degaset d'ar bajenn-mañ d'an 2 Gen 2022, da 10:02.


Bandenn Gaza - Wikipedia\nKartenn eus Bandenn Gaza\nBandenn Gaza, pe Strizhenn Gaza (قطاع غزة, Qita' Ghazzah, en arabeg, רצועת עזה, Retzuat 'Azza, en hebraeg) zo un dachenn douar lec'hiet e mervent Israel. Evel Sisjordania e oa bet aloubet gant arme Israel ha melestret e rankfe bremañ gant Aotrouniezh Vroadel Palestina, met tapet eo bet ar galloud eno gant al luskad Hamas e 2007.\nBandenn Gaza a denn hec'h anv eus hini ar gêr vrasañ er c'hornad, Gaza pe Ghazza.\nIsrael ha Bandenn Gaza[kemmañ | kemmañ ar vammenn]\nDa-heul an diviz kemeret gant Aozadur ar Broadoù Unanet d'an 29 a viz Du 1947, e oa Palestina da vezañ rannet e div stad dizalc'h, ur stad yuzev hag ur stad arab ; ar stad arab a oa d'en em ledañ, dre vras, war Sisjordania ha Bandenn Gaza. Gant ar broioù arab amezek e voe nac'het ar rannadur-se ha disklêriañ a rejont ar brezel a-enep ar stad yuzev (Israel). Un arsav-brezel a voe e 1949 etre Israel hag ar broioù arab ha drezañ e voe lakaet douaroù Sisjordania e dalc'h stad Jordania. Bandenn Gaza, hi, a voe fiziet ar melestradur anezhi en Ejipt. Goude ar Brezel c'hwec'h devezh, e 1967, e voe aloubet an douaroù-se gant Israel. Bandenn Gaza a voe staget ouzh Israel neuze betek 1994, pa oa bet sinet Emglevioù Oslo. Hervez an emglev-se e oa un doare gouarnamant emren, Aotrouniezh Vroadel Palestina, da ren war 80% eus an douaroù palestinat a oa bet aloubet e 1967. E gwirionez e talc'has arme Israel da ren Bandenn Gaza betek 2005. Er bloavezh-se e voe rediet an trevadennoù savet gant Yuzevien da vont kuit gant gouarnamant Israel.\nAdtapet diwar « https://br.wikipedia.org/w/index.php?title=Bandenn_Gaza&oldid=1588324 »\nKemmoù diwezhañ degaset d'ar bajenn-mañ d'an 20 Eos 2014, da 15:47.


Rathaus Schöneberg (alamaneg a dalvez ti-kêr Schöneberg) a voe savet etre 1911 ha 1914 gant an disavourien Peter Jürgensen ha Jürgen Bachmann, pa oa distag Schöneberg diouzh Berlin. E 1920 e voe staget Schöneberg ouzh Berlin hag e teuas da vezañ sez melestradur Schöneberg.\nE-pad rann Berlin (1948 - 1990) e voe staliet ti-kêr Berlin ar C'hornôg e Rathaus Schöneberg. Ti-kêr Berlin ar Reter a oa er Rotes Rathaus e Mitte.\nEr blasenn (Kennedyplatz hiziv an deiz) dirak an ti-kêr eo e lavaras John F. Kennedy Ich bin ein Berliner d'ar 26 a viz Even 1963. Abaoe m'eo bet adunvanet Berlin emañ ti-kêr Tempelhof-Schöneberg er Rathaus.\nAdtapet diwar « https://br.wikipedia.org/w/index.php?title=Rathaus_Schöneberg&oldid=1464639 »\nDernière modification le 4 Ebr 2013, à 16:46\nKemmoù diwezhañ degaset d'ar bajenn-mañ d'an 4 Ebr 2013, da 16:46.


evel ma - Wikeriadur\nSavet gant evel ha ma.\nstagell isurzhiañ; gwelout evel a\na zigor un islavarenn-geñveriañ\nAn dewarlerc'h ar beure; an holl er palez, a oa en gortoz da welet krougañ ar priñs Aorel hag e vreur, evel m'en devoa lâret ar roue. — (Fañch an Uhel, Kontadennoù ar Bobl/1, Al Liamm, 1984, p. 46.)\nEvel ma ouzoc'h mat, Gwennveur a deu atav a-raok C'hwevrer ; Gwennveur a oa eta ar mab henañ. — (Fañch an Uhel, Kontadennoù ar Bobl/2, Al Liamm, 1985, p. 15.)\nEvit dont a-benn eus ar veleien, evel m'oant deuet a-benn eus madoù an Iliz, ec'h en em lakejont e doare da lamet digant ar pab hag an eskibien, o galloud warnezho. — (Lan Inizan, Emgann Kergidu 1, Brest, 1877, eil emb. Al Liamm 1977, p. 13.)\n— [...]. Bremañ lavaromp hor pedennoù, evel ma'z eo ret da bep kristen mat hen ober. — (Lan Inizan, Emgann Kergidu 1, Brest, 1877, eil emb. Al Liamm 1977, p. 61.)\n[...] hag en deuz c'hoant da ober fae var ar maro, evel ma tere ouc'h eur guir soudard. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 94.)\n— Ma karfenn, eme-ve, me a c'helfe ho laza evel m'am beuz lazet ar re-all. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 95.)\n[...], e-giz ma nij al labous diouz e gaoued pa gav an nor digor, pe c'hoaz evel ma tec'h al laer, eün dirazan, pa vez bet oc'h ober e dro en eun tiegez bennak. — (Ivon Krog, Eur Zac'had Marvailhou, Buhez Breiz, Kemper, 1924, p. 114.)\nAnna-gozh a zo eus ar familh, evel ma vez roet da Yann-gozh ar plas a vez roet, er familh, d'un eontr karet. — (Brogarour, Onenn, Gwengamp, 1936, p. 39.)\nKristen ebet ne oa en iliz d'an ampoent-se, ha stagañ a ris da bediñ evel ma ouien, [...]. — (Jarl Priel, Va Zammig Buhez, Al Liamm, 1954, p. 43.)\nGwechall ne veze ket tommdourennet ar vugale evel ma vezont bremañ. — (Jules Gros, Le trésor du breton parlé Deuxième Partie, 1970, p. 524.)\nAr c'hi-mañ n'eo ket koulz da glask razed evel ma oa e vamm. — (Jules Gros, Le trésor du breton parlé Troisième Partie, 1974, p. 150.)\nEvel m'emañ emañ. — (Jules Gros, Le trésor du breton parlé Troisième Partie, 1974, p. 175.)\nevel ma lavaran\nevel ma ouzoc'h\nevel m'eo dleet: evel a zo dleet\na zigor un islavarenn-abegiñ: gwelout peogwir, dre ma\n'Vel ma oa chomet e-unan e c'hoantaas mont da vale bro, o soñjañ ankouaat marteze e c'hlac'har. — (Fañch an Uhel, Kontadennoù ar Bobl/3, Al Liamm, 1988, p. 175.)\na zigor un islavarenn-amzeriañ e-barzh diouzhtu evel ma\nDiouzhtu evel ma oa ganet. — (Jules Gros, Le trésor du breton parlé Troisième Partie, 1974, p. 141.)\nHag evel ma c'hoarvez alies, e teskis pep tra just e koulz 'raok ar pezh a dlee dont war-lerc'h. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 51.)\nAdtapet diwar « https://br.wiktionary.org/w/index.php?title=evel_ma&oldid=316785 »\nKemmoù diwezhañ degaset d'ar bajenn-mañ d'an 23 Mez 2021, da 13:54.


Touchennaoueg (urzhiataerezh) - Wikipedia\nUn douchennaoueg (2005)\nUr vizkriverez Remington QWERTY\nUr vizkriverez Remington QZERTY\nTouchennaoueg a reer er stlenneg eus un etrefas trobarzhel karget da euvriñ nodoù (lizherennoù, sifroù, arouezennoù).\nDrezi e c'heller kehentiñ gant un urzhiataer ha kas urzhioù dezhañ.\nDiwar skouer ar bizskriverezoù e vezont savet evit ar pezh a sell ouzh al lizherenneg hag ar sifroù : ret eo pouezañ war ar stokell a zere evit kas an arouezenn-mañ-arouezenn d'an urzhiataer.\nPouezelloù arbennik evit ar stlenn zo bet ouzhpennet da douchennaoueg ur vizskriverez ; lod urzhioù a gaser dre bouezañ war div pe deir stokell war an dro.\n2 Ar gennaskeg\n3 Rizhoù touchennaouegoù\nE 1868 e oa bet ergrafet an douchennaoueg "QWERTY" e Milwaukee gant Christopher Latham Sholes dre adaozañ dasparzh stokelloù ur vizskriverez : stokelloù arveretañ ar saozneg a lakaas e rann uhelañ an douchennaoueg a-benn ma ne vije ket ar gwialennoù a zouge an nodoù o vont da gengroaziañ ha d'en em c'hennañ. E 1873 e voe gwerzhet an douchennaoueg-se d'an embregerezh E. Remington & Sons, a reas touchennaouegoù "QZERTY" ivez.\nDiwezhatoc'h e voe ergrafet an douchennaoueg "AZERTY" evit ar broioù galleger evit abegoù ergonomiezh hag efedusted.\nE 1936 e klaskas ur c'helenner e Skol-Veur Washington, August Dvorak (1894-1975), bezañ efedusoc'h c'hoazh dre vodañ 5 kensonenn implitañ qr sqowneg war al linenn uhelañ, an holl vogalennoù war al linenn greiz hag an 9 c'hensonenn all war linenn an traoñ, kement-se evit aesaat ar bizskrivañ gant an daou zorn. Un dro-wenn genwerzhel e voe touchennaoueg Dvorak avat, abalamour d'ar striv a ranker ober evit en em voaziañ outi pa vezer boaziet ouzh an doareoù "QWERTY" pe "AZERTY".\nE 2003 e voe ergrafet gant an ijinour Philippe Basciano Le Gall un douchennaoueg "C'HWERTY", gant stokelloù a aesa e implij gant ar vrezhonegerien (c'h, ch, ù, ñ).\nDoare QWERTY (SUA)\nDoare AZERTY (Bro-C'hall)\nDoare August Dvorak (SUA)\nAr gennaskeg[kemmañ | kemmañ ar vammenn]\nE 1974 e voe lakaet war ar marc'had an urzhiataer personel kentañ, an Altair 8800 ; dre ur porzh a-steud DE-9 RS-232 e veze kennasket un douchennaoueg outañ.\nLod kompagnunezhioù a gavas gwelloc'h ober gant lugelloù DIN.\n. E 1987 ez ijinas an embregerezh IBM ar porzh PS/2 (Personal System/2) a badas betek ma voe roet lañs d'an touchennaouegoù USB er bloavezhioù 2000. Pelloc'h e voe touchennaouegoù dinask a dizh porzh an unvez kreiz dre skindalmoù (Bluetooth) pe skinoù danruz.\nUr porzh PS/2\nUl lugell DE-9 RS-232\nUl lugell DIN\nUl lugell USB-A\nUn douchennaoueg vras pe vihan a gaver stag ouzh kement ardivink ma ranker ebarzhiñ roadoù lizhersifrennel a c'heller gwelout war ur skramm : bilhedaouer, eilskeudenner, pellgomzer hag all. War skramm an ardivink end-eeun e vez aliesoc'h-aliesañ, a-drugarez d'an deknologiezh TFT (Thin-Film Transistor) : evel-se ez a ar poellgomzerioù hag an tablezennoù en-dro.\nUn douchennaoueg c'halloudel zo war ho urzhiataer : diskouezet e vez war ar skramm, ha dre glikañ warni ez ebarzher nodoù — grit war-eeun gant ho pizied mard eo ho skramm unan TFT.\nRizhoù touchennaouegoù[kemmañ | kemmañ ar vammenn]\nPevar rizh touchennaouegoù zo evit an urzhiataerioù personel (PC, Personal Computer). Gant IBM e oa bet ergrafet an tri c'hentañ, gant Microsoft ez eo bet azasaet an hini diwezhañ evit e reizhiad korvoiñ Windows 95.\nAn douchennaoueg 83 stokell PC/XT, an hini gentañ evit ar PCoù ha dreist-holl an hini gentañ digevredet diouzh an urzhiataer e-keñver ar re a oa d'ar c'houlz-se (Apple II, Amiga hag all).\nAn douchennaoueg 84 stokell PC/AT, ergrafet e 1984 ; an douchennaoueg daouank kentañ e oa, ar pezh a roe an tu da wereañ stadoù gant diodoù LED; ur reoler a oa kevanaet gant ar bennwal a roe an tu da gefluniañ arventennoù.\nAn douchennaoueg 102 stokell, anvet "touchennaoueg askouezh", ergrafet gant IBM e 1986.\nAn douchennaoueg 105 stokell kenglotus gant Microsoft Windows 95 ; stokelloù a oa bet ouzhpennet evel ar re Windows da skouer.\n↑ ÉTIENNE Guy, Geriadur ar stlenneg, Preder, 1995, pp. 60b, 513 (ISBN 978-2-9013-8314-7)\n↑ An Drouizig\nAdtapet diwar « https://br.wikipedia.org/w/index.php?title=Touchennaoueg_(urzhiataerezh)&oldid=1972776 »\nKemmoù diwezhañ degaset d'ar bajenn-mañ d'an 6 Meu 2022, da 08:36.


Stumm eus an 3 Gwe 2012 da 11:19\n51 okted ouzhpennet , 9 bloaz zo\nKregiñ da gempenn...\nStumm eus an 21 Gou 2012 da 12:55 (kemmañ)\nD (Robot ouzhpennet: bn:মিখাইল বাকুনিন)\nStumm eus an 3 Gwe 2012 da 11:19 (kemmañ) (dizober)\n[[Restr:Mikhail Bakunin.jpg|thumb|right|Mic'hail Bakounin]]\nUn den politikel rusian eo '''Mic’hail Aleksandrovitch Bakounin''' , e [[ruseg]]: Михаил Александрович Бакунин (1814-1876). Unan eus ar brederourien bennañ an tuad politikel a reer an [[anarkouriezh|diveliouriezh dispac'hel]] (pe an anarkouriezh dispac'hel) eus anezhañ.\n== E yaouankiz ==\nKaset eo neuze gant e dad da skol an [[artilherezh]] da [[Sankt-PetersburgPetersbourg]]. Laouen eo da gentañ Mic’hail o tañva ur vuhez nevez, met buan e kav pounner [[aergelc’h]] ar [[kazarn|c’hazarn]] ha ne soñj nemet en un dra : tec’hout kuit. Un nebeutnebeud bloavezhioù war-lerc’h en gra evit gwir. Fuloret eo an tad pa oar ez eo tec’het e vab kuit.\nDivizout a ra Mic’hail studiañ e Skol-Veur [[Moskva]], eno e kej gant [[Herzen]] hag Ogarev (prederourien poblelour ha sokialour) Sankt-PetersburgPetersbourg. Bakounin n’eo ket reoliek-tre en e labour, met dedennet eo kenañ gant ar [[prederouriezh|brederouriezh]] alaman. E [] ez a Bakounin da v-[[Berlin]], gant skoazell Herzen, evit studiañ prederouriezh [[Hegel]]. Mont a ra da gentelioù Werder, kelenner war preder Hegel. Evel [[Karl Marx]] hag [[Friedrich Engels]] e gaso ar brederouriezh-se war an dachenn sokial ha diwhezatoc’h war hini [[an dispac’h]]. Kregiñ a ra Bakounin da zaremprediñ gant ar bodadoù demokratel, polis kuzh an [[Tsar]] a vez neuze war e seulioù. Diviz a ra Bakounin mont e [[Suis]] da bellaat ouzh ar [[spierezh|spierien]]. Da c’houde, e 1844, ez a da [[Pariz|Bariz]] e lec’h ma gej gant Marx hag Engels, daremprediñ a ra an alamantedAlamanted hag ar bolonizBoloniz harluet, ha dreist-holl e ra anaoudegezh gant [[Pierre Proudhon]]. Levezonet tre eo Bakounin gant preder Proudhon. Er vloavezhioùbloavezhioù da heul e dremen Bakounin e amzer da gaozeal ha da dabutal er bodadoù ha kelc’hioù demokratel e Pariz. Goulennet e vez digantañ gant ar Boloniz Yaouank prezegenniñ e koun an dispac’h polonadpolonat. KoustKoustañ a raio dezhañker kêrdezhañ ar brezegenn-se pa goulennc'houlenn groñs kannati Rusia ma vo skarzhet eus Bro-C’hall ken eez yaa neuze da repuiñ e [[Belgia]].\nE [] e vezeo stenn an traoù dre [[Europa]] a-bezh,. an dispac’hDispac'hoù a grog un tamm e pep lec’h,. eE miz [[C’hwevrer]] e grogkrog an dispac’h e Pariz, Bakounin a zistro ennoeno. Dibuniñ er [[straed]]où, sevel stoc’hoù, tennañ war ar [[soudard]]ed, entanet eo Bakounin gant an aergelc’h-se. Skrivañ ra Bakounin er gazetenn "la Réforme", ennañ e tisklertisklêr: « faezhetFaezhet e vo an dispac’h, ma n’a ket ar rouaned diwar wel dre Europa a-bezh ». Hervezañ eo ret d’an holl broadoùvroadoù en em zizober diouzh o mac’homerien. Da c’houde ez a Bakounin da [[Polonia|Vro-Bolonia]] e-lec’h m’emañ ar bobl o'n n’emem sevel. Flastret eo an [[emsavadeg]] ennoeno. Mont a ra neuze eda [[Praha|Braha]] evit kemer perzh er bodad panslav e miz Even. Freuz ha reuz a zo e kêr e-keitkerzh ar bodad-se. Mont a ra neuze Bakounin eda [[Dresden|Zresden]] e [], emsavet eo ar gerkêr, kas a ra an emsavadeg war -raok , met trec’het eo an emsavidi.\nAdtapet diwar « https://br.wikipedia.org/wiki/Dibar:MobileDiff/1318011 »


Publié le 12/05/2020 à 08h30 • Mis à jour le 12/06/2020 à 11h58\nDistro eo ar glañvourien e ti Benjamin Franckaert abaoe teir sizhunvezh. Ar mezeg staliet e ti-yec'hed Sizun, en doa gwelet nebeutoc'h a dud evit boaz e-pad lodenn gentañ ar c'henfinañ. / Dielloù • © France 3 Bretagne\nMezeg e Sizun eo Benjamin Franckaert. E-kreiz Penn-ar-Bed n’eus ket bet kement a dud tapet gant ar C’hovid-19 hag er c’hêrioù bras met cheñchamantoù zo bet memestra e-doug an daou viz tremenet da-geñver an doareoù d’ober. Evit ar re glañv koulz hag evit ar vedisined.\n"Beuzet on gant al labour". Leun e oa bet e implij-amzer dec'h vintin. Ne baouez ket Benjamin Franckaert da welet tud klañv er gêr pe e ti-yec’hed Sizun e-lec’h m'emañ staliet nevez ‘zo. "Met n’eo ket abalamour da zervezh kentañ an digenfinañ. Abaoe teir sizhun e teu ar glañvourien en-dro d’ar gabined."\nN’hon eus ket resevet kalz a dud tapet gant ar C’hovid-19 met aon o doa an annezidi, e penn-kentañ an enkadenn, rak ur "wagenn" hag a vije deuet eus ar reter.\nGwagenn ar C’hovid-19 n’he deus ket diruilhet war aodoù Breizh-izel met klasket en doa Benjamin Franckaert en em aozañ gant e getpared. Eskemmet en doa dre bostel gant medisined ar c’horn-bro e Landerne, er Faou... "Poan hon eus bet er penn-kentañ da gaout dafar evit en em wareziñ. A-raok kaout erbedoù ajañs rannvroel ar yec'hed, hon doa lakaet e pleustr ur protokol."\nDa skouer, mirout eurioù emgav hag ur sal-c'hortoz ispisial evit ar re gant azonoù ar c’horonavirus. Divizet o doa ivez heuliañ ar re glañv gant pellguzuliadennoù. Respont d’an dud dre bellgomz n’en doa ket graet gwech ebet a-raok. "Lure am boa d’en ober met a-bouez e oa bet er penn-kentañ. Dre ur c’huzul a-bell, ne c’heller ket ober un enselladenn met posupl eo sevel goulennoù, kaozeal ha kas un ordrenañs dre bostel : talvoudus e oa ar pellguzuliadennoù evit ma kendalc’hfe ur c’hlañvour gant e louzaouadur, da skouer."\nSioul eo bet deroù ar c’henfinañ evit an doktor Franckaert. "Div wech nebeutoc’h a dud eget boaz. Lod a oa nec’het ha ne felle ket dezho kejañ gant ar glañvourien all ha kemer ar riskl da vezañ tapet gant ar virus. Lod all ne felle ket dezho direñkañ ac’hanomp o soñjal e oamp dall ha mezv gant al labour !"\nAbaoe fin miz Ebrel eo "distro" klañvourien Benjamin Franckaert. "Ni, mezeien, hon eus broudet anezho da zont en-dro : arabat gortoz re a-raok kemer un emgav ! Gwelet hon eus tud o vont war fallaat, kudennoù ar bred ganto. Grevusaet e oa bet o anken gant ar c’henfinañ. Memestra gant tud kozh, o-unan er gêr e-pad sizhunvezhioù..."\nPenaos e vo an amzer da zont, hervezañ ? " Ret eo deomp taoler evezh. Bez’e vo eus ar c’hleñved-red ch'oazh en hañv, sur eo. Betek 2022 marteze, eme arbennigourien ’zo !" Ac’hann di e ro ur c’huzul : "Diwallomp ! Un dra vat eo lakaat ur maskl, en transportoù pe er stalioù. War ar maez ivez."\nculture bretonne culture culture régionale Covid-19 santé société ruralité\ncopier le lien https://france3-regions.francetvinfo.fr/bretagne/covid-19-ur-medisin-war-ar-maez-ar-re-glanv-koulz-ha-hon-eus-chenchet-hon-doareou-ober-1827468.html\nAccueil > Bretagne > Covid-19 - Ur medisin war ar maez : "Ar re glañv koulz ha ni hon eus cheñchet hon doareoù d'ober"


Gouel al Levrioù e Breizh - 30-31 octobre 2021 » degemer\nAr varzhoniezh o sodiñ Denez Prigent Roll an abadennoù\nPriz ar Romant Priz an danevell e Brezhoneg Priz Langleiz An embannerien Ar skrivagnerien Ar festival Spered Gouezh\n28 Here 2018\nLaouen eo bet juri Priz Danevelloù Kêr Karaez o resev 15 danevell. Reoù skrivet gant skrivagnerien anavezet mat ha reoù all gant tud yaouank. Testennoù liesseurt dre o danvez ha doare. Trugarez d’an holl o deus kemeret perzh neuze ha d’o embannerien. Aet eo ar maout gant danevell Kristian Braz « Feunteun Santez Diboan » bet embannet […]\n26 Here 2018\nEmañ Liza o chom e Menez Are, e kalon Breizh. Un noz e tiviz ar plac’h yaouank mont da zizoleiñ ar bed. Ur bedadenn da veajiñ gant trizek pezh sonerezh eus broioù disheñvel, mesket brav gant soniadoù ar brezhoneg. Ouzhpenn kant a oberourien, a ganerien hag a vuzisianed eus Breizh hag a lec’h all, bodet […]\nGireg Konan evit e levr Eostad hag e bennadoù liesseurt D’ar Sadorn 27 a viz Here da 5 eur goude merenn Eostad (An Alarc’h embannadurioù) En Bro Berroz evel e lec’h all e Breizh ez eus ur binvidigezh dibar gant ar vrezhonegerien: o yezh hag hec’h arlivioù. Treuzkaset a rumm da rumm a-hed ar c’hantvedoù, implijet bemdez, […]\n31 Here 2017


Ur vuhez etre brezel ha peoc’h… | YA! Keleier e brezhoneg - kazetenn sizhuniek enlinenn\nKeleier » Keleier Etrebroadel » Ur vuhez etre brezel ha peoc’h…\nUr vuhez etre brezel ha peoc’h…\n03 / 04 / 2017 | Keleier Etrebroadel | Commentaires fermés sur Ur vuhez etre brezel ha peoc’h…\nAet eo Martin McGuinness da anaon d’ar 21añ a viz Meurzh. Da 18 vloaz, e 1968, e emezelas e strollad ar Sinn Féin. Buan-tre e kemeras perzh e stourm an IRA, ar pezh a gasas anezhañ betek an toull-bac’h e 1973. Adalek ar bloavezhioù 90, hag eñ deuet ur penn-bras er Sinn Féin, en doe ur roll pouezus-kenañ er c’hevraouiñ a dalvezas da baouez gant ar feulster en Norzh-Iwerzhon…\nMarv eo penn bras Sinn Féin ar c’hwec’h kontelezh. Un den reizh e oa-eñ met ivez un den kalet. E meur a geñver hag ouzh meur a seurt tud…\nD’an 21 a viz Meurzh eo aet Máirtín Mag Aonghusa d’an anaon diàr ur ral a gleñved. Un ael gwenn e oa, hag un ael du war un dro, diaoul ar peoc’h hag abostol ar brezel àr un dro.\nE karter ar Bogside e Derry, norzh Bro-Iwerzhon, e 1950, eo daet àr an douar. Lec’hioù ha mareoù gwelloc’h a zo evit dont er bed. Micherourion e oa e dud, 7 bugel a yae d’ober an tiegezh, daou bezh a yae d’ober an ti. Ne oa ket en e vleud er skol, ne zeue ket a-benn da bakañ an arnodenn ret evit mont d’an eil derez. Neuze e krogas da labourat evel danvez-boser kerkent ha da 11 vloaz. D’an 30 a viz Genver 1972 e oa e straedoù ar “Bloody Sunday”, da 19 vloaz e voe enrollet en IRA, da 21 vloaz setu eñ bez-komandant ar strollad kuzh e “Free Derry” ha da 22 vloaz e oa en toull-bac’h.\nTamm-ha-tamm, pa ne oa ket en toull-bac’h en norzh pe er su, e tape galoñsoù e-barzh an IRA betek arruout e penn e bloavezhioù 1978. Àr un dro e krogas da vont e darempred gant ar gouarnamant saoz. D’ar mare-se e ouie an IRA ne vefe ket tu dezhi gounit ar brezel àr-bouez an armoù nemetken. Dav eo dezhi “kenderc’hel gant an daou hent” (“Bietan Jarrai” en euskareg, lugan ETA), da lavaret eo ar stourm arme hag ar stourm politikel.\nGerry Adams, e penn ar Sinn Féin, a glaske lakaat pouez àr “strategiezh ar peoc’h” ha lakaat an emsav republikan da eskemm gant ar gouarnamant saoz hag al lealourion. Diaes e oa kendrec’hiñ ar “bobl republikan” ha dreist-holl soudarded an IRA eus talvoudegezh kement-mañ avat. Gerry Adams en em harpas àr McGuinness. Brud vat a oa gant hemañ er bagadoù hag en toulloù-bac’h. Gerry Adams a veze gwelet kentoc’h evel ur “bourc’hiz a bolitikour”, tra ma talc’he gwerin an IRA stad eus Máirtín McGuinness. Moarvat en doa-eñ gwad àr e zaouarn ivez…\nUn treitour evit an disrannourion\nGoude ar Good Friday Agreement e 1998 e voe Máirtín McGuinness ezel eus ar gouarnamant emren betek arruout da vez-ministr kentañ e 2007 ma labouras gant e enebour daonet Ian Paisley. Ha mignonach a voe kenetreze a-benn ar fin ! Met pa oa arruet e penn ar jeu ne yae ket dizamant gant an “Dissidents”.\nÀr o meno e oa McGuinness un treitour, “MuckinAss” a veze graet anezhañ gante. Pa voe paket disrannourion gant ar PSNI (ar polis eus ar c’hwec’h kontelezh) e voe atav ar ministr McGuinness a-du ganti ha n’eo ket gant ar republikaned.\nHa padal, ma n’eus ket mui brezel en Norzh hiziv an deiz eo a-drugarez da Martin McGuinness ha Gerry Adams. Met pell eo arruet Sinn Féin diouzh ar werin bremañ ha pell emañ Yann diouzh e gazeg pa seller ouzh uhelvennadoù ar bobl republikan : “ur vro Iwerzhon dieub hag unvan”. Bez’ emañ atav ar c’hwec’h kontelezh dindan dalc’h ar Rouantelezh-Unanet, al lealourion a zo atav mistri àr Stormont, prizonidi republikan a zo atav toull-bac’het hag an enkadenn ekonomikel a ra he reuz gwashoc’h evit biskoazh. Met, gallout a rafe an traoù cheñch er bloavezhioù a za….\nMcGuinness ne ouio ket ha mat e oa strategiezh ar re “voderet” pe pas. D’an 21 a viz Meurzh eo arruet e Tír na nÓg.


Gouennlazh - Wikipedia\nkelanoù balzamet eus gouennlazh.\nRwanda Murambi : kelanoù balzamet eus gouennlazh 1994\nUr gouennlazh, pe lazh-gouenn, pe lazh-pobl eo an diouennadur fetis, c'hoantaet, reizhiadek hag aozet eus ur strollad pe eus ul lodenn eus ur strollad etnek, broadel, relijius pe gouennel.\n3 Ar gouennlazhoù anavezet en un doare etrebroadel\n3.1 Gouennlazh an Armenianed kaset da benn gant an Impalaeriezh ottoman.\n3.2 Gouennlazh ar Yuzevien hag an Dsiganed\n3.3 Gouennlazh an Dutsied e Rwanda\nNevez eo meizad ar gouennlazh. Krouet e oa bet ar ger « genocide » e 1944 gant Raphael Lemkin, kelenner war ar gwir amerikan a orin yuzev ha polonat, diwar ar wrizienn henc’hresianek genos, « ganedigezh », « seurt », « spesad », hag al lostger « -cide », a zeu eus al latin caedere, « lazhañ », « lazhadegañ ». Termeniñ a rae ar ger-se en ur studiadenn embannet gant an Ensavadur Carnegie evit ar peoc’h etrebroadel (« Axis Rule in Occupied Europe ») evel an torfed a-enep an denelezh kaset da benn gant an nazied a-enep ar pobloù yuzev ha tzigan e-doug an Eil brezel bed. Skrivañ a ra : « Ret eo kavout gerioù nevez evit meiziadoù nevez. Dre ouennlazh, e fell dimp ober anv eus distruj ur vroad pe eus ur strollad etnek. »\nStricto sensu, ar meiziad gouenn e spesad Mab-Den zo kentoc’h un naoutur sokiologel evit genetek. Koulskoude, gwir pe get, ez eus anezhi e spered ar ouennlazherien. Diazezet eo o zorfed war naoutur un disheñveladur, eus ur seurt pe un all, eus ur boblañs a soñjont eo « mall he c’has » ha war an naoutur e aparchantont dre o ganedigezh da strollad an dud zo anv anezhañ, er c’hontrol eus ar pezh a weler er brezelioù ideogel ma vez an enebourien oc’h en em gemer an eil ouzh ar re all abalamour ma soñjont ez eo an dud a laka ar mennozhioù politikel da skignañ.\nImplijet da gentañ diwar-benn an Nazied, hag o « diskoulm diwezhañ » eus ar "gudenn" yuzev, e vez implijet bremañ evit komz eus distruj reizhiadek ur strollad etnek, ha dre astenn, war-dro 1970, eus diouennadur ur strollad e nebeut amzer.\nMellad 2 ar Feurskrid evit diarbenn ha moustrañ an torfed gouennlazh, degemeret gant bodadenn-veur ar Broadoù Unanet, d’an 9 a viz Kerzu 1948, a zisklêr :\nEr feurskrid-mañ, ar gouennlazh a vez graet eus forzh pe hini eus an oberoù da-heul graet gant ar youl da zistrujañ, ha pa vefe penn-da-benn pe evit lod hepken, ur strollad etnek, broadel, relijius pe gouennel :\na) Muntr eus izili eus ar strollad ;\nb) Gaou grevus da anterinder korf pe bred izili ar strollad;\nc) Lakaat a-ratozh ar strollad en ur stad bevañ a zegaz e zistruj en un doare fetis ha pa vefe an holl strollad pe ul lodenn anezhañ hepken ;\nd) kemer disentezioù a-benn mirout ouzh ar ganedigezhioù e diabarzh ar strollad ;\ne) treuzkas bugale dre ret eus ar strollad d’ur strollad all.\nAdkemeret eo bet an termenadur e mellad 6 Statud Roma (17 a viz Gouere 1998), a ziazez al lez-varn kastizañ etrebroadel.\nAr gouennlazhoù anavezet en un doare etrebroadel[kemmañ | kemmañ ar vammenn]\nEskern tud lazhet e gouennlazh Rwanda\nTri gouennlazh zo bet anavezet war tachenn ar gwir gant an aozadurioù etrebroadel dindan an ABU :\nGouennlazh an Armenianed kaset da benn gant an Impalaeriezh ottoman.[kemmañ | kemmañ ar vammenn]\nAnavezet eo bet en deus lazhadeg ar bobl armenian e 1915 perzhioù a denn d’ar gouennlazh en un danevell eus an ABU diwar-benn kraf an diarbennadur hag ar moustradur eus an torfed gouennlazh savet gant kuzul enklask Gwirioù Mab-Den – iskuzul-enklask evit ar stourm a-enep an disparzherezh hag evit gwarz ar minorelezhioù – e-doug 38vet dalc’h kuzul ekonomikel ha sokial an ABU. An danevell-se, anavet diwar anv he danveller Benjamin Whitaker, zo bet aprouet gant kuzul-enklask Gwirioù Mab-Den an ABU d’an 29 a viz Eost 1985\nGouennlazh ar Yuzevien hag an Dsiganed[kemmañ | kemmañ ar vammenn]\nKaset da benn gant an nazied en Alamagn, e Polonia hag e Bro-C’hall (en Elzas e Schirmeck). Ar gouennlazh-se zo bet anavezet gant Lez-varn Nuremberg krouet gant ar Rouantelezh-Unanet, Bro-C’hall, an URSS hag ar Stadoù-Unanet e 1945, war un dro gant krouidigezh an ABU. Gallout a reer lavaret en deus talvezet gouennlazh ar Yuzevien da zave evit termeniñ petra eo an torfed gouennlazh.\nGouennlazh an Dutsied e Rwanda[kemmañ | kemmañ ar vammenn]\nKaset da benn gant milisoù hutu dispac’helour krouet gant renad Habyarimana, zo bet anavezet gant an ABU, e danevell e kuzul-enklask diwar Gwirioù Mab-Den d’an 28 a viz Even 1994, ha goude d’ar mare ma oa krouet al Lezvarn kastizañ etrebroadel evit ar Rwanda (disentez 955 degemeret gant ar c’huzul surentez d’an 8 a viz Du 1994. Kadarnaat a ra an disentez-mañ an disentez 935 er memes bloavezh.\nKement se ne dalvez ket ne vo ket anavezet lazhadegoù all eus an istor evel gouennlazhioù en un doare ofisiel.\nYves Ternon, L'Innocence des victimes. Regard sur les génocides du XX siècle (Desclée de Brouwer, 2001)\n↑ Gouennlazh e Geriadur Al Liamm, pajenn 1168, ha lazh-gouenn pajenn 509.\n↑ Klerg e Barr-Heol niv. 94, p. 49\n↑ Convention pour la prévention et la répression du crime de génocide, aprouet ha kinniget d’ar sinadur ha d’ar peurwiriekadur pe d’an emezeladur gant ar vodadenn-veur en he disentez 260 A (III) d’an 9 a viz Kerzu 1948, lakaet da dalvezout d’an 12 a viz Genver 1951, hervez diferadennoù ar mellad XIII\n↑ (en) Armenian genocide\n↑ (fr) Danevel sened Bro-C’hall diwar al lezenn Nnn 2001-70 eus an 29 a viz Genver 2001 diwar-benn anavezadur gouennlazh an Armenianed e 1915\nAdtapet diwar « https://br.wikipedia.org/w/index.php?title=Gouennlazh&oldid=1970726 »


(Adkaset eus Sealtainn)\nInizi Shetland (gouezeleg Sealtainn) a zo un enezeg eus Bro-Skos, ur 80 km er biz da inizi Orc'h ha 280 km er gevred da inizi Faero. 22 000 bennak a dud a oa o chom eno e 2005. Ur c'hant enezenn bennak a ya d'ober an enezeg met n'eus nemet 16 anezho a-gement a zo annezet. 1 468 km² eo hollad ar gorread. Lerwick eo ar gêr-benn. Shetland a zo unan eus 32 comhairle (council area) Bro-Skos.\nPelec'h emañ Shetland e Bro-Skos.\nDont a ra an anv Shetland eus ar gerioù norsek hjalt (dornell), ha land (bro).\nAdtapet diwar « https://br.wikipedia.org/w/index.php?title=Shetland&oldid=1777618 »\nDernière modification le 14 Kzu 2017, à 11:39\nKemmoù diwezhañ degaset d'ar bajenn-mañ d'an 14 Kzu 2017, da 11:39.


Touadenn ar c'hoari bolod - Wikipedia\nTouadenn ar c'hoari bolod\nLe Serment du Jeu de paume gant David.\nTouadenn ar c'hoari paume (galleg: Serment du Jeu de paume), a voe un darvoud a-bouez eus an Dispac'h Gall. Un douadenn a unvaniezh a oa bet embannet d'an 20 a viz Even 1789 e sal ar c'hoari Paume, e Versailles, gant 300 kannad eus an Trede-urzh, gant nebeut kannaded eus ar gloer hag an noblañs e-pad Stadoù-meur 1789.\nTouet e voe gant ar gannaded sevel ur vonreizh. An douadenn-se, e-maez lezenn hervez gwir ar Renad kozh, a voe un arouez politikel kreñv hag a voe diazez en Dispac'h Gall. Diskouez a rae anat e oa ar galloud o vont eus ar roue etrezek ar bobl. Ar wech kentañ e oa bodañ kannaded an teir urzh (noblañs, kloer, Trede stad) en ur vodadeg-seveniñ vroadel (« Assemblée nationale constituante »). Eus ar vodadeg-se e teuio fin an dreistgwirioù (4 a viz Eost 1789), Disklêriadur Gwirioù Mab-den hag ar c'heodedour (26 a viz Eost 1789), ha pennaennoù ar vonreizh (fin 1791).\nAdtapet diwar « https://br.wikipedia.org/w/index.php?title=Touadenn_ar_c%27hoari_bolod&oldid=1856951 »\nKemmoù diwezhañ degaset d'ar bajenn-mañ d'an 18 Du 2019, da 13:10.


En em stummañ war ar brezhoneg gant KBMPT Breizh\nWar an tu kleiz L. Louarn, N. Magnaint - A-zehou, stajidi ar stummadur\nDalc’het e oa bet un emvod-kelaouiñ e Gwened, d’ar 7 a viz Meurzh 2019, evit kinnig bilañs ha diaweladoù ar stignad.\nKinniget ez eus bet gant an it. Lena Louarn, besprezidantez ar C’huzul-rannvro karget eus yezhoù Breizh ha prezidantez an Ofis Publik hag an it. Magnaint, renerez rannvro dileuriet evit KBMPT Breizh, ur bilañs eus ar stummadurioù roet gant ar c’hKBMPT.\nLakaet war-sav e 2015 e Penn-ar-Bed hag er Mor-Bihan eo bet heuliet ar stummadurioù-se betek-henn gant 137 stajiad o deus gellet ober o mad eus 204 eurvezh stummañ war ar brezhoneg bep bloaz, gant un devezh bep sizhun.\nDa-heul divizadegoù Kuzul-rannvro Breizh ha 4 departamant eus Breizh (22, 29, 35, 56), e kinnig KBMPT stummadurioù e pep hini eus an departamantoù-se. Meur a live a zo, adalek an hini kentañ betek an hini uhelañ hag ur stummadur kemmesk, evit sternidi ar velestradurezh publik, a vo digoret e miz Gwengolo 2019.\nAr stummadurioù a vo dalc’het e Gwened, Brest, Kemper, Torigneg-Fouillarzh ha Sant-Brieg. Digor int d’an holl wazourien diriadel a vez o labourat gant bugale (magouri, skol, kreizenn dudi ...) pe gant ar re Gozh (AHDOD) pe c’hoazh evit ar re a labour evit ar sevenadur (mediaoueg) pe ar servijoù teknikel (panellerezh).\nArc’hantaouet e vezont dre skodennoù ha n’eus koust ebet ouzhpenn evit ar strollegezhioù.


Dispac'h Rusia 1917 - Wikipedia\n(Adkaset eus Dispac'h Rusia)\nSoudarded rusian o tibunañ e Moskov. Skrivet eo komunouriezh ouzh ar giton\nGraet e vez Dispac'h Rusia 1917, pe Reveulzi Rusia 1917, eus tout an darvoudoù a c'hoarvezas e Rusia e-kerzh ar bloaz 1917 hag a gasas d'an traoñ ren an Tsared, e-pad Dispac'h miz C'hwevrer, ha da savidigezh an Unvaniezh Soviedel, goude an Dispac'h miz Here, ur stad gouarnet gant komunisted.\nDispac'h C'hwevrer (Meurzh 1917) a oa bet un taol dispac'h tro-dro da Petrograd (hiziv Sant Petersburg), kêrbenn Rusia er mare-se. E-pad ar rouestl, izili eus ar parlamant impalaeriel (an Douma) o devoa kemeret ar galloud war ar vro. Sevel a rejont ar Gouarnamant Rusian da c'hortoz met a oa talet kreñv gant interestoù ar gapitalisted hag an noblañsoù. Pennoù al lu rusian a soñje dezho ne oa ket posubl da vougañ ar reveulzi. Boutnañ a rejont war an tsar Nikolaz II evit ma rofe e zilez. Ar Soviedoù, a oa savet dreist-holl gant soudarded ha klasad ouvrierien ar c'hêrioù bras, o devoa laosket ar gouarnamant da c'hortoz da ren, met o terc'hel galloud war ar gouarnamant hag o kaout bezenoù armet lies. Reveulzi C'hwevrer a oa ganet e-pad kolloù ramzel milourel ar C'hentañ Brezel-bed (1914–18), o devoa lakaet al lu rusian da gouzhañ ha da emsevel a-enep ar brezel.\nDispac'h miz C'hwevrer\nAdtapet diwar « https://br.wikipedia.org/w/index.php?title=Dispac%27h_Rusia_1917&oldid=1834758 »\nKemmoù diwezhañ degaset d'ar bajenn-mañ d'an 26 Ebr 2019, da 11:22.


"Steredenn", ur c'hoari video nevez kinniget e brezhoneg\nMercredi 14 octobre 2015 à 15:49 -\nPar Tudi Crequer, Pauline Kerscaven, France Bleu Breizh Izel\nUr c'hoari video all e brezhoneg ! Anvet eo "Steredenn" hag ijinet eo bet gant ar studio Pixelnest staliet e Roazhon. Gwerzhet e vez ar c'hoari-se tro 10 euro war ar rouedad.\nSteredenn, ur c'hoari video nevez, kinniget e brezhoneg - Steredenn\nPa z'eoch war lec'hienn internet "Steredenn", e vez kinniget deoc'h ar c'hoari video e saozneg. Met tu zo c'hoari ivez e brezhoneg ! Unnek yezh a vez kinniget gant ar re o deus ijinet ar c'hoari, paotred Pixelnet.\nUr c'hoari mod kozh eo Steredenn\nBleniet e vez ul lestr egorel, doare Space invader. Dibabet o deus ekspres kaer paotred ar studio Pixelnest kaout ur c'hoari a seblant bezañ bet fardet er bloavezhioù 80.\nStaliet emañ ar studio Pixelnet e Roazhon ha troet eo ar skipailh war-zu sevenadur Breizh hag ar brezhoneg. Met n'eus brezhoneger ebet e Pixelnet setu perak 'neus kinniget Gwenn Meynier reiñ un tamm skoazell dezho.\n_"_Gant an anv Steredenn on bet souezhet ha dedennet peogwir ez eo bet dibabet gant ar skipailh dibab un anv e brezhoneg. Aet on neuze e darempred ganto ha kinniget em eus dezho treiñ e brezhoneg, evit mont betek penn ar menoz. Asantet o deus. Laouenn e oant kaout ur c'hoari e brezhoneg."\nUr c'hoari mod-kozh eo "Steredenn". - Steredenn\n"N'eus ket kalz a c'hoarioù e brezhoneg c'hoazh" Gwenn Meynier\nN'eo ket "Steredenn" ar c'hoari video kentañ troet e brezhoneg. _"Bez ez eus unan, "The Free call", a zo bet troet gant an Ofis d'am soñj, eme Gwenn Meynier. Gant An Drouizig eo bet troet ivez "Supertuxkart" (STK), ur c'hoari redadeg gant otoioù, met gwir eo n'eus ket kalz c'hoazh."_\nUr raktres c'hoari video all e brezhoneg a oa. Ur c'hoari a vefe bet anvet "Tiny ha Tall". Met n'eus ket bet rastellet trawalc'h a arc'hant gant ar sevennerien war internet. 6.800 euro a zo bet profet dezho diwar an 8.000 a oa ezhomm evit kas a-benn ar raktres-se.\nSelaouit ouzh reportaj Tudi Crequer\nReportaj Tudi Crequer\nCulture - LoisirsE brezhoneg : visite guidée d'une exposition sur l'Afrique, malgré la fermeture des musées\nCulture - LoisirsE brezhoneg : les affiches de Fañch Le Hénaff à l'honneur aux Capucins à Brest\nCulture - LoisirsE brezhoneg - Les archives d'Anjela Duval accessibles au public à la médiathèque de Lannion